
Partiya Demokrat ya Kurdistana Iranê diweşîne 


Divêt Gel Hilbijartinên Şêwran Baykot Bikin 





Duyemîn Kongireya Partiyên 
Kesk Yên Ewropayê û 
Derkirina Daxuyaniyekê Li 
Ser îran Û Kurdistanê 


Polîtbîroya PDK îranê 
di derbarê hilbijartinên 
Şêwrên Îslamî ên Gund û 
Bajaran û Meclîsa 
Xibregan ku qirar e di 
dawiya payîza îsal de 
birêvebirina, biryar girt û 
ji neteweyên îranê bi giştî 
û nemaze neteweya Kurd 
daxwaz kir ku van 
hilbijartinan baykot bikin. 
Hilbijartin di sîstema 
Komara Îslamî ya îranê 
de bi tevahî ne 
demokratîk in û neteweya 
Kurd di çend hilbijartinên 
çûyî de bi awayekî 
berfireh sindoqên 
dengdanê baykot kirin. 

Deqa daxuyaniya 
girîng ya Polîtbîroya PDK 
îranê di rûpela 2 ya vê 
hejmara Agirî (50) de 


E Manora Leşkerî Ya Amerîka Û 24 
Welatan Li Kendawa Fars De Bo Pêşgîrî 
Ji Xurtbûna Çekên Navikî 


Rayedarên Wezareta 
Derve ya Amerîkayê dan 
xuyakirin ku roja duşem û 
sêşemiyê 30- 
31.10.2006'andê 
rêveberiya manoreke 
deryayî bi hevkariya 24 
welatên din li "Xelîc Fars"ê 
de bikin. Ev manore dê bi 
merema "Xebat dijî 


zêdebûna Çekên Navikî" bi pişikdariya welatên derdora 
"Xelîca Fars" û li nêzîk îranê de birêve diçe. 

Keştiyên 6 welatên Amerîka, Firansa, îtalya, 
Avustraliya, Birîtaniya û Behreynê dê bi merema hilkolîna 
van gemiyên ku bi awayeke neyasayî madeyên çek û 
teqemeniyan(PSI) bar dikin, têde pişikdar bin. Behreyn 
mêvandariya vê manor (tetbîqat)ê dike û eva cara 
yekemîn e ku çend welatên Kendava Fars weke Behreyn, 
Qeter, Kuweyt û Mîrîtiyên Erebî yên hevgirtî di manoreke 
han de pişikdariyê dikin. 

Hêjayî gotinê ye ku manora han di demekê de tê 
meşandin ku welatên bihêz yên cîhanê mijûlê nirxandin û 
gotûbêjan li ser biryarnameyekê di Konseya Ewlekariyê 
de ne li dor baykot û hisara aborî li ser îranê bi sedema 
nesekinandina xebatên xwe yên mehandina Uraniyûmê. 

Çavkanî: "VOA news.com" 


E Arjentînê Biryara 
Dadgehîkirina Refsencanî Da 


Dozgeriya 
Arjentînê, îran û 
Hizbulah ji ber 
teqandina 
Navenda 
Komeleya 
Cihûyan ya 
"AMIA" di sala 
1994'an de 
tewanbar kir. Ev 
kiryara terorîstî 


ku di sala 1994'an de li "Buenos Aires" 
a Paytexta Arjentînê de rû dabû, 85 
kes hatibûne kuştin. Di civîneke 
çapemeniyê de, bi awayekî fermî ji 
aliyê dozgeriya Arjentînê ve hate 
ragihandjn ku wan biryara girtina Serok 
Komarê îranê yê berê Elîekber Haşimî 
Refsencanî daye. 

îranê berî niha daxuyanî dabû û diyar 
kiribû ku pêwendiya wê bi teqînê re 
tune ye. 

Serdozgerê federal yê Arjentînê, 
"Alberto Nisman" ji çapemeniyê re got, 
piştî lêkolînê em gihiştine wê^encamê 
ku biryara teqandinê ji aliyê îranê ve 
hatiye dayîn. 


Mijarek Li Ser Şêwrên 
Îslamî yên Gund Û Bajaran 


Tu Bêjî Agirbesta Vê Carê 
Ya PKK’ê Aştî Lê Bikeve? 


Daxuyaniya Çapemeniyê 

PDK îranê pêwîst bi veşartina tu 
“peymanek”ê ji xelkê Kurdistana 
îranê nabîne 


Kurd U Mafe Mirovan 
Di Komara Îslamî De 


Rî Jî Dêndar Dibin 


Azadiya Mirov 

SIYASÎ 


Daxuyaniya Deftera Siyasî Derheq Bi Nav Hilbijartinên 
Şêwrên Gund û Bajaran Û Meclîsa Xîbregan 


H evwelatiyên hêja! 

Xelkê qehreman yê 
Kurdistanê! 

Li gor wan nûçeyên ku heya niha 

belav bûne, rejîma Komara Îslamî dixwaze 
hetanî nîva duyem ya meha Sermaweza îsal 
(dawiya Payîzê), şanoya hilbijartinên Gund û 
Bajaran dubare bike û careke din û bi taybet 
di rewşa niha ya hundir û derveyî de bi 
awayekî rûyekî diyardeyeke demokratîk weke 
hilbijartinê rêve bibe û hevdem nûnerên 
Meclîsa "Xîbreganê"êjdestnîşan bike. 

Komara Îslamî ya îranê di rewşekê de ku li 
hundirê welat bi sedema nebûnî, bêkarî û 
betaliyê û binpêkirina maf û azadiyên xelkê 
tevî nerazîbûneke xuya û berfireh berbirû ye û 
li derve jî seba maytêkirin û destêwerdan di 
nava kar û barên hundir yê welatan, 
piştgirîkirin ji girûpên terorîstî û komikên 
tundrew û hewl û bizav ji bo bidestxistina 
Çekên Etomî di bin zext û givaşa raya giştî û 
welatên bihêz de ye, dixwaze şanoyeke din di 
bin navê hilbijartinên Şêwrên Gund û Bajaran 
de lidar bixe û bi her awayekê pê çê be, xelkê 
bo ser sindoqên dengdanê rakêşe û wisan 
nîşan bide ku serbarê vê rewşa ku tê ketiye, 
niha jî xelk alîgir û piştevanê rejîmê ne û bi 
beşdarîkirin di hilbijartinan de ji aliyekê 
sozdayina xwe ji bo rejîmê dubare dikin û ji 
aliyê din ve jî li rêya van cure hilbijartinan, 
parek ji kar û barên xwe bidestve digirin û vê 
şanoyê bixe ber çavê raya giştî û xwe pê 
mezin bike. 

Ji tu kesê re ne veşartî ye ku di dirêjahiya 
temenê Komara Îslamî û pêka kakil û 
naveroka kevneperestane û dijî demokratîk ya 
vê rejîmê, hilbijartin di şeklê rastîn û 
demokratîk yê xwe de birêve neçûne û 
encameke dilxwaz ji bo xelkê lê neketiye. Ji 
ber ku ve rejîme bi xwe li ser bingeheke 
demokratîk nehatiye avakirin û bawerî bi 
hilbijartinan ne bi wateya xwe ya rastîn heye. 
Ev rastiye ne tenê di asta hilbijartinên Şêwrên 
Gund û Bajaran de, belkî di hilbijartinên girîng 
û bibandortir de jî bi tevahî yê derketiye holê. 

Di Komara Îslamî ya îranê de pêkhateya 
desthilatê li ser bingeha "Welayeta Feqîh" û 
biryara takekesî hatiye avakirin ku di rejîmeke 
bi vî awayî de xelk ji bilî vê çendê ku 
fermanan birêve dibe û di xizmeta desthilatê 
de ye, tu delîve û derfetek din jê re nemaye, 
heya bikarin di çarçoveya her çiqas tesk û 
berteng de jî be, li ser qeder û çarenivîsa xwe 
biryarê bidin û parek ji kar û barên xwe 
bidestve bigirin. 

Ceribandina du ger ji hilbijartinên berê yên 
Şêwrên gund û bajaran yê daye kifşê ku ev 
cure Şêwrene ne bi awayê qanûnî xwediyê 
maf û desthilateke wisan in ku bikarin di 
xizmeta xelkê gund û bajaran de bibin û ne bi 
kiryar û piratîk jî rê ji wan re tê dayîn ku di 
vêc û berjewendiya gel û karê avedankirina 
gund û bajaran gavan bavêjin, lewra jî di 
hinek gund û bajaran de jî kesên xweşnav û 
xweştevî yên xelkê jî bi kêmî rêya wan ketibe 
nava wan şêwr û civatane, bi kiryar ji wan re 
xuya bûye ku di bin desthilat û zext û givaş û 
zêrevaniya xurt ya rayedarên herêmî yên vê 


rejîmê nikarin ji bo xelkê bibin sedem û 
çavkaniya tu xêr û xizmetekê. 

Heke hetanî niha Şêwrên Îslamî yên han 
hatine neçarkirin ku bêtir di xizmeta rejîmê de 
bin û ji bo pêşvebirina armanc û bernameyên 
dijî gelî ên rejîmê li herêmê û bajarên cur bi cur 
ên welat de kar û xizmetê bikin, heke heya niha 
Şêwrên Gund û Bajaran derfeta kêmtir ji bo bîr 
û fikirkirin ji xelkê û gav avêtin di rêya 
berjewendiyên xelkê de hebûye, di pêşerojê de 
û nemaze tevî bi destvegirtina desthilatê ji aliyê 
Mehmûd Ehmedînejad û kabîneya wî ya leşkerî 
û polîsî, desthilata Şêwran ji ya heyî kêmtir û 
felsefeya hebûna wan jî kêmrengtir û bêmifahtir 
ji bo xelkê, lê bibandortir ji bo rejîmê dibe. Her 
di vê der barê de çavnihêrî tê kirin ku pêvajoya 
li bêjîngdana berbijaran û ret û betalkirina 
kêrhatîbûna ew kesên ku heya radeyekê hez 
dikin xizmetê bi xelkê û gund û bajaran bikin, 
xurtir û bêtir be û destnîşankirin û serxistina 
mohreyan ji sindoqên dengdanê û kirêgirtiyên 
rejîmê bi merema hevahengkirina Şêwran ku 
tevî siyasetên rejîmê xuyatir be û aqibet ev bi 
nav Şêwrane ku divêt di xizmeta xelkê de bin, bi 
kiryar di xizmeta rejîmê û li hemberî gel de tên 
ragirtin û zêdetir ji berê jî weke aleva 
pêşdebirina bername û komployên rejîmê li 
gund û bajaran tên bikaranîn. Di encama vê 
rewşê de gelek ji siyasetên dijî gelî û xwe 
parastina rejîmê ji ne encamdana kar û barên 
xizmetkirinê bi xelkê li stûyê van Şêwrane tê 
avêtin û kêmasiyên rejîmê pê serpûş dikin û 
diveşêrin. 

Lewra ye ku divêt eva bihê berçavgirtin ku 
heke Şêwrên Gund û Bajaran li berê bêdesthilat 
bûn û bi kiryar rê ji wan nehatiye dan heya di 
çarçoveya tesk û teng ya êxtiyarên xwe de 
karekî wisan ji bo xelkê û gund û bajaran bikin, 
vê carê bi kiryar û piratîk dê kosp û astengên 
bêtir di xizmetkirina wan bi xelkê çê bibe û dê 
pitir bihên neçarkirin ku xwe tevî siyasetên 
rejîmê û xizmetkirin bi Komara Îslamî rê bixin. 
Lewra beşdarîkirin di hilbijartineke wiha de çi ji 
bo xwe berbijarkirinê û çi bo amadebûn li ser 
sindoqên dengdanê, dikare çi xêrek û çi 
xweşnavî û bandorek ji bo berendam û 
dengderan lê bikeve? 

Serbarê vê yekê ku van bi nav hilbijartinane 
tu encameke baş ji bo xelkê lê nakeve, rejîm 
hewl û bizavê dide ji çend aliyan ve mifaha xwe 
jê bistîne: 

Yekem: Dixwaze bi rakişandina xelkê bi 
awayekî berfireh bo ser sindoqên dengdanê, 
rûçikek wisan ji xwe bixe ber çavê raya giştî ku 
tu bêjî xelk bi dileke germ û hêviyeke mezin 
pişikdariyê di van hilbijartinane de dikin û rejîm 
ji vê pirsê wekî hebûna piştevaniya xelkê ji xwe 
û berheqî û meşrûiyeta sîstema xwe mifahê jê 
distîne. 

Duyem: Bi bername û ji bo cihgirkirina 
mohre û kirêgirtiyên xwe di nava Şêwran de dê 
karekê bike ku siyaset û komployên dijî gelî ên 
xwe ji rêya van Şêwran encam bide, bednaviyê 
ji bo Şêwran pêk bîne û eyb, kêmasî û buxtanê 
li ser îdare û dezgehên xwe rabike. 

Sêyem: Her li kêleka van bi nav hilbijartinên 
Şêwrên Gund û Bajaran de, rejîm bi nav 
hilbijartina nûnerên Meclîsa "Xibregan"ê jî 



encam dide. Ev hevçaxiye bêtir ji ber vê 
çendê ye ku rejîm dizane heke bi cuda 
hilbijartinê ji bo Meclîsa "Xîbregan"ê ku erk û 
wezîfeya diyarîkirina "Welî Feqîh" û çavdêrî û 
kontrolkirina bi ser karên wî de li stû de ye, 
her bi emr û raspardeyên "Weliyê Feqîh" tên 
diyarîkirin û di hemen demê de jî tu 
pêwendiyek bi parek berçav ya welatiyan nine 
ku baweriya wan bi hebûna "Weliyê Feqîh" 
tune ye. 

Demekê ku ev rastiyane berçav dikevin û 
mirov dêna xwe dide derbasbûyiya van cure 
Şêwr û civatane û armanc û miramên rejîmê ji 
meşandina van terze hilbijartinane tê 
şîrovekirin, me tîne ser vê baweriyê ku 
beşdarîkirin di hilbijartinên Şêwrên Gund û 
Bajaran ji bilî alîkarîkirin bi rejîmê ji bo 
serxistina komplo û pîlanên rûyekî û 
xapandina bîr û raya giştî ya cîhanê, 
encameke din lê nakeve. Berevajî vê yekê jî, 
xwe parastin û beşdarînekirin di van 
hilbijartinane de dikare merem û komployên 
rejîmê rastî têkçûnê bike û rêya xapandina 
raya giştî jê qut û asteng bike. 

Di vê derheqê de çavnihêriya me ji hemû 
neteweyên îranê bi giştî û bi taybetî xelkê 
azadîxwaz yê Kurdistanê eva ye ku bi çaveke 
vekirî ji rastiyan binêrin û bi hûrbînî mêzeyî 
komployên rejîmê û mifahwergirtina nebaş ji 
deng û amadebûna wan li ser sindoqên 
dengdanê bikin û bi xwe ne berbijarkirin û 
neçûna bo ser sindoqên dengdanê hem 
xweşnavbûna xwe û berjewendiyên giştî û 
girîng ên xelkê biparêzin û hem rejîma 
Komara Îslamî ji gihîştina bi armancên qirêj û 
mirar û komployên dijî gelî yên wê tevî 
têkçûn û sernekevtinê berbirû bikin. Bi taybet 
di wê rewşa nazik û hestiyar de ku Komara 
Îslamî tevî kirîz û pirsgirêkên hundirîn û 
derveyî berbirû ye, dixebite ji her delîve û 
fersendekê bi qazancê man û parastina 
desthilata xwe mifahê jê bistîne. 

Werin em bi helwesteke jêhatî û şoreşvanî 
çeper û meydana vê şanosaziyê li rejîmê 
berteng bikin û rêyê nedin ku ev rejîme 
henekan bi berçavî û nirxên demokratîk û 
kesayetiya yek yeke dengderan bike. 

Partiya Demokrat Ya Kurdistana 
îranê 

Deftera Siyasî 

23.07.1385 

15.10.2006 

SIYASÎ 


Mijarek Li Ser Şêwrên Îslamî Yên Gund Û Bajaran Di 

Komara Îslamî De 


Nivîsîna: Kawe 
Wergeran: Hemîd Muxtarî 

E zmûnên 27 salên borî ev yek xuya 
kiriye ku ne tenê şêwrên Gund û 
bajaran, belku nûnerên Perlemana 
Şewra Îslamî û heta Serok Komar û 
kabîneyên dewletê jî nikarin xizmetên rastîn ji 
xelkê re bikin. 

Şêwrên Gund û Bajaran di welatên 
demokratîk de, yanî pira navbera xelkê û 
berpirsan ji bo baştir nasandina arîşe û 
pirsgirêkan û danîna piroje û pirogiram û 
bernameyan ji bo zêdekirina astê xizmetkirinê 
û herwiha ji holê rakirina zilm û gendeliya tax 
û herêman pêşîgirtina ji serberedayiyê û 
biryardanên take kesî û selîqeyî, ji bo 
pişikdarkirina raman û hizr û selîqeyên 
hevwelatiyan di nava civakê de û ji hemûyan 
girîngtir pêkanîna têkiliyên nêzîk di navbera 
xelkê û nûnerên wan di Parlemana Şewran de 
ji aliyê Şêwrên Gund û Bajaran ve û di encam 
de piştrast û xatircem bûna xeyala 
hevwelatiyan ji vê yekê ku hemû ew biryar, 
diyarîkirin, hilbijartin û pejirandiyên ku hatine 
kirin, ji rêya gotûbêj û agehdarî û razîbûna 
nûnerên wan û bi awayekî nerasterast ji aliyê 
wan ve birêve diçe. Lê ger mirov bi awayekê 
xasmanî lê binêre jêre eyan dibe ku biryar û 
ramanên hevwelatiyan û tex û qatên cur bi 
cur yên nava civakê bandora pozetîv û erênî 
derheq rewşa nebaş ya civakê tune bûye. 
Çima? Çimku: 

Yekem: Desthilattu bihagiraniyekê ji bo 
pişniyaz û raman yan biryarên berevajî wan 
siyasetên ku di pêşde ji aliyê wan ve hatiye 
darêtin û diyarîkirin, jêre nade. Çimku hertim 
di pêşde biryar ji aliyê girûpeke desthilatxwaz, 
berçavteng û zorxwaz ji bo hevwelatiyan tên 
diyarîkirin. 

Duyem: Ew kesên ku weke Şêwrên Gund 
û Bajaran tên hilbijartin, asta hişyarî û 
siyasîbûn û têgihîştina wan ne bi vê qasê ye 
ku bikarin ji xelkê û civakê re xizmetê bikin, 
lewra dema ku rewşa nebaş û tijî arîşe û 
asteng ya civakê dibînin, taze tên ser vê 
baweriyê ku ji xelkê re hilametekê pitir ninin û 
eşkere dibe ku armanca desthilatdaran ji 
hilbijartina Şêwran tenê û tenê jêstgirtî û 
bizavkirina demokrasiyê ye. Xwediyên 
desthilatê pêwîstî bi hilbijartinên rûyekî hene, 
encama hilbijartinan çi be, ji wan re ne girîng 
e. Ji wan re tenê asta pişikdariya xelkê û 
birêvebirina hilbijartinan girîng e! Heta ku 
bikarin li hember civaka navneteweyî û 
saziyên parêzvanên mafê mirovan xwediyê 
piropagend û manor û hêza zaftir bin û xwe 
zêdetir reben û belengaz nîşan bidin. 

Sêyem: Li rewşeke han de kesên ku bo 
Şêwrên Gund û Bajan tên hilbijartin, rîskê 
nakin û xizmetkirina bi dezgehên zaf yên zext 
û tepeserkar ên rejîmê li serweyî xizmetkirina 
bi xelkê re dibînin û di vê derfetê ji bo qazanc 
û berjewendiyên xwe yên madî û taybetî 
mifahê werdgirin û biryar û pejirandî û 
tekoşîna xwe li çarçoveya Şaristanî û kar û 
barên destpêkî û ne yên pêwîst de kurt dikin. 


Serbarê pişikdarîkirin di dizîn û 
rişwetxwarinê de, diçine nava rêza dûr û dirêj 
ya kesên ku di salên borî de pira di navbera 
dezgehên tepeserkar û xelkê bûne û rewşa 27 
salên derbasbûyî didomînin. Ron û eşkere ye 
ku her kesek di her pile û berpirsiyariyekê de, 
çi Şêwra Bajar be yan nûnerê Parlemanê û 
heta birêveberê îdarê yan kesek ku di 
îdareyên dewletî de mijûlê kar be, herwisa bi 



rehetî nikare ji destê kesên ku têkilî bi 
Wezareta Sîxor û Ewlekariyê hene, rizgar be û 
daxwaza alîkarî û sîxoriyê ji bo vê wezaretê ve 
ji aliyê wan ve lê tê kirin. Dezgehên ajan û 
Ewlekariyê heta pêşniyaza karê sîxoriyê ji 
kesên sivîl re jî dikin. Bo mînak kesek seba 
windakirina paseporta xwe, çûna bo derveyî 
welat jêre hatibû qedexekirin. Navhatî dema 
ku ji bo çareserkirina pirsa xwe seredana 
îdareya paseportê dike, tu pirsyarek derheq 
çawaniya bizirbûna paseportê jê nahê kirin û 
ji bo çareserkirina pirsa wî daxwaza hevkarî û 
karê sîxoriyê lê tê kirin!? Yan bo mînak kesek 
din ji bo damezirandina defter yan binkeyeke 
"zewicîn û ji hevveqetiyanê" hewce ye 
dezgeha sîxoriyê kêrhatîbûna vê binkeyê 
bipejirîne û navhatî jî piştî serdana vê îdareyê 
pêşniyaza qise anîn û birin ji bo vê dezgehê 
pê hatibû kirin. Mixabin niha her kesek ji bo 
çareserkirina kar ya pirseke xwe serdana 
îdare û binkeyên rejîmê bike, kirêgirtî û 
sîxorên rejîmê dûre diçin û ji bo çareserkirina 
kêşe û pirsa wê/wî daxwaza karê ajan û 
sîxoriyê lê dikin. 

Lewra Şêwrên ku kêrhatîbûna wan ji aliyê 
dezgehên Sîxoriyê ve hatiye pejirandin, diyare 
ku dibe tu têkiliyek tevî vê dezgehê hebe. 

Bi vî awayî xuya dibe ku Şêwrên Gund û 
Bajaran erkên xwe encam nadin û ger hindek 
kes jî bixwazin di nava Şêwran de erkên xwe 
birêve bibin tên perawêz kirin, yan dikevine 
ber şopa kerb û kîna desthilatxwazan. 

Derheq pişikdarîkirina xelkê di hilbijartinan 
de, li destpêkê de divêt em diyar bikin ku li 
ser çi tex û qatekê xelkê diaxivin? Gelo em 
derheq wan kesan diaxivin ku li ser vê 
baweriyê ne ku ger di hilbijartinan de pişikdar 
nebin, bîtaqeya malbata wan dê were 
qutkirin, yan gelo em basê wan kesan dikin ku 
ji aliyê "Komîta Êmdad" û "Bihzîstî"yê ve tên 
piştevanîkirin û mehane meaşeke pirkêm ji 
wan re tên dan û seba vê çendê ku ev meaş û 
mehane ji wan nehê qutkirin, her terze 
daxwazeke heq û neheq ya rejîmê qebûl 
dikin. Erê gelo basê wan karkerên dewletî 



bikin ku ji tirsa binkeyên neyasayî yên 
zêrevaniyê neçar in di hemû qadekê de 
amade bin û yan basê wan xwendevan û 
xwendekaran bikin ku her yek ji wan bi 
awayekê tirs ji pêşeroja xwe hene û hertim 
evrên bi qirêj û reş ya bijar per û baskên xwe 
bi ser esmanê raman û hizra wan de 
kîşandiye. 

Lewra di rewşeke wiha de mirov nikare li 
ser hizr û ramanên xelkê hisêbê bike, çimku 
dirêjahiya çendîn sala ye ku xelkê welatê 
berevajî hizr û baweriyên xwe dilivin. 

Xelkê me bi başî dizanin ku dengê wan ti 
bandorek li ser baştirbûna rewşa heyî, tenahî 
û pêşkevtinê, ji holê rakirina zilm û destkurtî û 
gendelî û laşfirotinê, birêvebirina dad û 
wekheviyê û rakirina tund û tûjiyê û wd ... 
tune ye û heta dizanin ku dengê wan di 
rewşeke han de pitir dibe harîkarê zilm û 
zordariyê, lê dîsan li xêncî xizm û kes û kar û 
girêdayî yên rejîmê hejmarek ji xelkê civaka 
me bi baldan bi wan şiroveyên serê diçine ser 
sindoqên dengdanê! 

Pirsgirêka xelkê me di piraniya waran de 
tirs û gef e. Salên berê rejîmê ev rûyê veşartî 
yê xwe bi xelkê sivîl û bê guneh re daye 
nîşandan û xelk bi giştî dizane ku li pişt vê 
rûyê reben û rûyekî û dadxwazane ya rejîmê, 
gureke xwînmij û dirinde xwe veşartiye û her 
dema ku bi hewce bizane bê wê çendê ku tu 
tirsekji sazî û rêxistinên navxweyî û 
navneteweyî hebe, dê bikeve can û malên 
civatên xelkê di civakê de. Divêt tama şirîn ya 
demokrasiyê û desthilatdariya xelkê bi ser 
pêşeroja xwe, dad û wekhevî, azadî, 
pêşkevtin, tenahî û jiyana baştir di nava takên 
civakê were cîbicîkirin û hemû wê yekê hîn 
bin, da ku tirs û nerihetiya wan ji destkurtî, 
tund û tûjî û zilm û zordariya rejîmê jî ji nav 
here. 

Derheq pişikdariya xelkê di hilbijartinan de 
divêt were gotin ku tu tiştek ji pişikdariya 
xelkê di hilbijartinan de baştir nine. Pişikdarî 
di hilbijartinan de yanî desthilatdariya xelkê bi 
ser çarenivîsa xwe û diyarîkirin û guhertina 
wê. Lê bi baldan bi rewşa niha ku kesayetiyên 
rewşenbîr, azadîxwaz, dadperwer û 
demokrasîxwaz di civaka me de seba yasayên 
dest û pê gir û pir ji asteng, fîltirîng û destên 
veşartî yên rejîmê nikarin xwe bikin 
berendamê Parlemanê Şêwran yan Şêwrên 
Gund û Bajan û ger bi kêmî kesayetiyên 
azadîxwaz hebin ku amadebûna xwe eyan 
bikin, hertim kêrhatîbûna wan ji aliyê 
"Nizareta Istisvabî" (zêrevaniya hilbijatina herî 
baştir) ve ku girûpek in ne hilbijartî bi navê 
"Şorayê Nigehban" (Konseya Parastinê) tên 
redkirin û bi giştî kesên nexwendewar, nezan 
û ser bi desthilatê ji bo van erkên girîng tên 
berbijarkirin û em bi curekê dikarin bêjin ku bi 
awayekî nerasterast ji aliyê rejîmê ve tên 
hilbijartin. Pişikdarîkirin di hilbijartinan de ne 
bi qazancê xelkê û welatê me ye û pişikdarî 
nekirin di hilbijartinan de nîşaneya 
nerazîbûneke pan û berfireh û xelkî û 
aştîxwazane ye ku hem gefeke mezin bo ser 
desthilatdaran e û herwiha cîhana derve jî dê 
baştir bikarin derheq çawaniya rewşa heyî di 
îranê de biryarê bidin û can û malê xelkê jî 
nekeve ber tirs û herwiha tirs û nerehetî ji bo 
xelkê û civakê pêk nahê. 

SIYASÎ 


Tu Bêjî Agirbesta Vê Carê Ya PKK’ê Aştî Lê Bikeve? 


Ferhad Ekberî 

Wergerandin bi Kurmancî: Şakir 

P artiya Karkerên Kurdistanê (PKK), di 
van çend rojên derbasbûyî de 
(01.10.2006)'an, li ser daxwaza Serok 
Komarê îraqa Federel, Rêzdar Celal 

Talebanî û Rêzar Mesûd Barzanî, Serokê 
Herêma Kurdistanê û her wiha dewleta 
Amerîkayê agirbesteke yekalîîlan kir, ku belkî 
bikare derfeteke din ji bo aştiyê biafirîne û 
dawî bi siyaseta kuştin û qirkirinê ya zêdetir li 
du dehsalên derbasbûyî bihê û bi girtine bera 
rêya diyalog û gutûbêjê, dawî bi eqliyeta 
şovenîstî û leşkerî bîne û çareseriya 
demokratîk ciyê tund û tûjiyê bigre. 

Ragihandina biryara agirbestê bûye 
sebebê şabûn û keyfxweşiya hemû ev hêz û 
aliyane ku dixwazin şer, xwînrijandin were 
sekinandin û di rastî de dixwazin li gor 
guhertinên dever û cîhanê, zimaneke din di 
nav netewên herêmê de zal be û pêşiya li 
pevçûn û şerê herêmî û hundirîn bigire. 

Berevajî hewlên ku di panzde salên 
derbasbûyî de ji aliyê PKK'ê ve ji bo bi 
dawîanîna şerê han hatine dayîn, agirbesta vê 
carê li gor van givaşên ku ji hemû aliyan ve 
xistine ser dewleta Turkiyê û nemaze rola 
rasterast ya Kurdan (di du astên îraqê û 
herêmê de), Amerîka û Ewropa, wisa tê ku 
hêdî hêdî encameke ciyê rezamendiya wan 
aliyane lê bikeve û doza Kurd biçe nava 
çarçoveya rastî û hajayî xwe û li tev buxtanên 
ku heta niha dewleta şovenîst ya Turk xistiye 
ser, bihê paqijkirin. 

Bi merema peydakirina rêçareyeke jêhatî, 
dewleta Amerîkayê General Cozêf Ralîson, 
weke nûnerê taybet ê xwe ji vê pirsgirêkê re 
diyar kiriye ku rê li vê siyaseta Turkiyê bigire 
ku di vê derheqê de, zirarê digihîne 
berjewendiyên wî ewelatî. 

Herwiha karbidestên Yekîtiya Ewropayê jî 
daxwaz li hikûmeta Turkiyê kirine ku ji bo 


pêkanîna reformek demokratîk bo 
çareserkirina doza Kurd li rêya bi fermî 
naskirina mafên neteweyî û kulturî yên wan, 
hewlên micid bide. Di asta herêmê de jî, bi 



qutkirina yek ji hilgeyên şovenîst û 
nejadperestiyê (li îraqê de) êdî rêberên Kurd 
rê nadin domkirina ev cure siyasetên kilasîk 
ku heta niha welatên desthilatdar li ser 
Kurdistanê, girtine pêşiya xwe û tenê bi 
zimanê agir û hesin tevî daxwazên rewa û 
demokaratîk yên neteweya Kurd tevdigerin. 

Ev jî bi xwe peyameke rohn bû bo wan 
welatên ku êdî neçar in guhertinan bi ser 
raman û nêrînên xwe de bînin û stûyê xwe li 
hember van rastiyan bitevînin ku piştî ji 
navçûna rejîma Bees damezirandina hikûmeta 
Federal ya Herêma Kurdistanê, derketiye holê 
û sînorekê bo siyasetên xwe yên şaş danîn, 
çunku ev siyasetên bi vî rengî tevî berjewendî 
û pirojeya nû ya Rojava bi giştî û Amerîka bi 
teybetîji herêmê re li hev nahên ku pirsgirêka 


Kurd wek pirsgirêkeke derveyî herêmî û 
cîhanî, ciheke taybet tê de girtiye. Bi 
balkişandin bi van rastiyane, piraktîzekirina 
her cure siyaseteke nedemokratîk û têkder ya 
wê rewşa nû, tê wateya dijberiyê tevî zimanê 
nû yê çareseriya pirsgirêkan. 

Eva ku di vê navberê de cihê baldanê ye 
eva ye ku helwesta Amerîka û serokatiya 
PKK'ê gelek bi dilê dewleta Turkiyê nebû 
Çimku tevî vê siyaseta ku Turkiye bawerî pê 
heye û di nava raya giştî ya xelkê vî welatî 
zeliqandiye, li hev nahê. Turkiyê ku heya niha 
siyaset û kiryarên xwe yên Leşkerî di Bakûra 
Kurdistanê û deverê de, bi navê şer tevî 
terorîzmê de kiriye mihane û hêcet û îdeayê 
dike ku li dijî terorîzmê şer dike! lewra niha ku 
tevî bîr û rayên cuda yên cîhanê û herêmê di 
vê derheqê de rûbirû bûye, ev jî pirsa 
neteweyek nêzîk bîst milyonan di Bakûrê 
Kurdistanê de ye ku bi tevahî siyasî û 
demokratîk e û divêt li gor pirensîpên îroyîn 
yên cîhanê, bi awayeke siyasî were 
çareserkirin. 

Bêşik ev zext dibe sebebê vê ku dewleta 
Turkiyê bi siyasetên xwe de here ku bawerî bi 

yek netewe, yek ziman û yek çandiyê 

heye. 

|^Ev jî çand, ziman û neteweya Turk e û 
hebûna tu ziman, çand, netewe û heta oleke 
cuda ji ola dewletê bi fermî nas nake û bi 
hemû hêza xwe dixebite bi yekalîkirin û ji 
navbirina hemû cudabîrên ku li hundirê 
(çarçoveya) neteweya Turk de hene. Her 
çend ku divêt ev hevdengî û vîna cîhanî, 
herêmî û Kurdî ya vê carê bi destpêka 
qonaxeke nû ya tevgeriyanê tevî doza Kurd 
were hesibandin. Lê serbarê vî halî jî, ji hêla 
vê çanda nejadperestane û tundrew ku di 
Turkiyê de zal e, nabe em hêvî bikin bi wê 
lezgîniya ku riha nûjen û guhertinan dixwaze, 
pirsgirêka Kurd biçe asteke siyasî de. Lê hêdî 
hêdî cihê xwe yê berheq û rewa di asta siyasî 
de peyda dike. 


Civîna Nûnerên Partî U Rêxistinên Kurdistanî Tevî 
Komîsyona Mafê Mirovan Ya Parlemana Almanyayê 


Roja çarşemiya borî, 19'ê Oktobra 
2006'an, li ser vexwendina Komîsyona Mafê 
Mirovan ya Parlemana Almaniyayê civînek bi 
armanca baskirin li ser rewşa mafê mirovan 
li her çar parçeyên Kurdistanê, di Parlemana 
Almaniyayê de hate lidarxistin. 

Di vê civînê de 11 Parlemantêrên 
endam ên Komîsyona Mafê Mirovan, nûnerê 
Wezareta Derve ya Almaniyayê û hejmareke 
zaf ji rêveber û hevkarên Komîsyona 
navhatî pişikdarî kiribûn. Her wisa di vê 
civînê de nûnerên hemû feraksiyonên 
Parlemana Almaniyayê jî beşdar bûn. 

Vekirina civînê bi axaftina rêzdar Xatûna 
Dr. "Herta Daulber - Gmelin", Wezîra berê 
ya Dezgehê Dadê û Seroka niha ya 
Komîsyona Mafê Mirov ya Parlemana 
Almaniyayê dest pê kir û piştî 
bixêrhatinkirina nûnerên Kurd û nasandina 


wan bi beşdarên civînê, daxwaz ji mêvanên 
civînê kir ku pitir li ser mijara civînê biaxivin. 

Di destpêkê de Dr. Ehmed Berwarî, 
nûnerê YNK'ê ya îraqê ku bi nûnerayetiya 
PDK'ê ya îraqê jî beşdariya civînê kiribû, li 
ser guhertinên herî dawî yên Kurdistana 
îraqê axivî û di vî warî de basek pêşkêşî 
pişikdarên civînê kir û helwêsta Hikûmeta 
Herêma Kurdistanê û her du partiyên sereke 
yên Kurdistanê anku PDK'ê û YNK'ê diyar kir. 

Piştre rêzdar Dr. Mîro Eliyar, nûnerê PDK 
îranê li ser rewşa mafê mirovan di 
Kurdistana îranê de û herwisa rola yasaya 
bingehîn ya Komara Îslamî ya îranê di 
binpêkirina mafê mirovan di îranê de qise kir 
û îşare bi siyaset û helwêstên PDK îranê li 
derheq pirsên girîng yên Kurdistanê û îranê 
kir. 

Piştre rêzdar Siyamend Haco, nûnerê 


Navenda Ewropayê bo lêkolînê li ser 
Kurdan li ser arîşe û pirsgirêkên Kurdên 
Sûriyê û rewşa mafê mirovan di vê pişka 
Kurdistanê de axivî. 

Piştre rêzdar Ebûbekr Seydam(Beko), 
berpirsê Rêxistina Navneteweyî ya Mafê 
Mirovan ya Kurdan axivî. Navhatî di 
axavtina xwe de bi pêkanîna pirsgirêk û 
astengan li hember wan guhertinên mafê 
mirovan kir ku ji aliyê desthilatdarên Turk ve 
tên holê. 

Di dawiya vê para civînê de rêzdar Metîn 
înceso, Serokê Navenda Belgename û 
Lêkolînên Kurdî Li Almaniyayê tevî îşare 
kirin bi hindek aliyên din yên binpêkirina 
mafê mirovan di Kurdistana Turkiyê de, li ser 
rewşa koçberên Kurd di Almaniyayê de axivî. 

Duyemîn pişka civînê ji bo pirsên 
nûnerên Parlemana Almaniyayê ji mêvanên 
Kurd li vê derheqê ve hatibû terxankirin. 

Di dawiyê de her du aliyan encama civînê 
gelek baş û serkevtî nirxandin û li ser 
domandina diyalog û civînên han tekez kirin. 

SIYASÎ 


Birêveçûna Duyemîn Kongireya Partiyên Kesk Yên Welatên Ewropayê Li 
Welatê Swîsê Û Derkirina Daxuyaniyekê Li Ser îranê Û Kurdistana îranê 




D uyemîn Kongireya Partiyên Kesk 
yên welatên Ewropayê li bin 
dirûşma "Pêşerojeke Kesk û geş 

ji bo Ewropayê"di rojên 11.13 û 15'ê 
Oktobera sala 2006'an de li bajarê Jineva 
(Cenev) a welatê Swîsê li yek ji salonên 
zanîngeha Jinêvê birêve çû. 

Ji aliyê organîzeker û birêveberên 
Kongireya navhatî, Partiya Demokrat a 
Kurdistana îranê jî berê bi fermî hatibû 
vexwendin, pişikdarên şanda PDK îranê di 
vê Kongireyê de pêk hatibûn ji Dr. Xusro 
Ebdulayî, berpirsê pêwendiyên 
Navneteweyî yê partiyê li derveyî welat, 

Adil Elyasî, berpirsê pişka pêwendiyên 
partiyê li Swîsê û Bawa Elyasî, cîgirê 
berpirsê pişka pêwendiyên partiyê di vî 
welatî de. 

Aliyên mijar û basên girîng yên vê 
Kongireyê pêkhatîbûn ji: Siyaseta 
Ewropayê derheq mafê mirovan di serdemê 
terorîzmê de, jîngeh û parastina vê, pirsa 
penaber û koçberan, mijara cîhanîbûnê, 
(Globlîzasiyon), dadperweriya civakî, bas 
kirin û pejirandina biryarnameyekê bi navê 
"Pêşerojek kesk û geş ji bo Ewropayê" û 
qebûlkirina pirensîpên bingehîn yên 
partiyên Kesk. 

Di vê Kongireyê de, di nava 30 welatên 
Ewropayê de, xincî 31 partiyên Kesk, 
nûnerên çendîn partiyên Kesk yên din li 
parzemîn (qare) û welatên cur bi cur yên 
cîhanê pişikdar bûn. 

Di heyamê sê(3) roj kar û xebata 
duyemîn Kongireya Partiyên Kesk yên 


welatên Ewropayê de, heyeta nûnerayetiya 
PDK îranê, serbarê pişikdariya çalakane di 
hemû basên civînên vê kongireyê de, li 
kêleka kar û xebata Kongireyê de, hevdîtin 
tevî Komek zaf û berçav ji parlemanter, 
kesayetî, şandên nûnerên pişikdar yên 
partiyên Kesk di Kongireyê de, nivîskar û 
rojnamevan ku di piraniya wan hevdîtinan 
de, basê rewşa mafê mirovan di îranê de, 
îran weke bingeha terorîzma navnete^weyî 
piştevanî û piştgiriya Rejîma Komara Îslamî 
ya îranê ji hêzên tundrew û Îslamî, 
tengbûna çarçoveya azadiya derbirîna ra û 
nêrînan pêkhatina zext û givaş û astengan 
ji bo rojname û belavokên ne dewletî, girtin 
û zîndanîkirina rojnamevanan, nivîskar û 
rewşenbîran, xebat û tekoşîna mafxwazane 
ya neteweya Kurd di Kurdistana îranê de bi 
rêberayetiya PDK îranê, pirsa çekên Etomî, 
binpêkirina mafê jinan û diyarîkirina 
federalîzmê weke dirûşma Partiya 
Demokrat û Kongireya Neteweyên îrana 
Federal hatne ber basê. Pişkek ji wan 
Parlemanter, kesayetî û ew aliyên ku 
desteya nûnerayetiya Partiya me hevdîtin û 
rûniştin bi wan re pêk anîbû, navhatî ne ji: 
Xatûna Kilawdiya Rot, yek ji berpirsên 
Partiya Kesk ya Almaniyayê, û endamê 
Parlemana Ewropayê, birêz Daniyel Kon 
Bêndît, xebatkar û tekoşerê naskirî û 
navdar yê Partiya Kesk ya Almaniyayê, 
birêz Hubêrt Şûrkîndên, Sekreterê Giştî yê 
Partiya Kesk ya Swîsê, birêz Olî Loyîn 
Bêrgir, Cîgirê Sekreterê Giştî yê Partiya 
Kesk ya Swîsê û endamê Parlemana Swîsê 


û heval û dostê nîzîk yê Kurdan, Xatûna 
Domînîk Voanay ji berpirsên Partiya Kesk 
ya Firansayê û berpirsê Serok Komariya vî 
welatî bo sala 2007'an û hwd... 

Piştî bas û guhertina bîr û rayan ji aliyê 
şanda PDK îranê tevî berpirsên Kongirê, 
beyannameyek li ser rewşa mafê mirovan û 
tepeserkirin û qirkirina xelkê îranê û gelê 
Kurd di Kurdistana îranê, ji aliyê rejîma 
Komara Îslamî ya îranê, hate pesendkirin 
ku deqa beyannameyê bi awayê jêr e: 

Daxuyaniya duyemîn Kongireya 
Partiyên kesk yên welatên Ewropayê 
li ser îranê û Neteweya Kurd li 
Kurdistana îranê: 

"1. Kongireya duyemîn ya partiyên 
Kesk yên welatên Ewropayî piştgiriya xwe ji 
xebata hêzên demokratîk yên îranê di 
pêxema cîgirkirina aştî, azadî û demokrasî 
di îranê de dike. 

2. Kongire, tepeserkirina civatên xelkê 
îranê, bi xasmanî rojnamevanan, 
nivîskaran, xwendekaran, berpirsên 
sendîkayên kedkaran, jinan, alîgirên mafê 
jinan, kêmaniyên olî, neteweyên zilmlêkirî 
yên îranê û^bixasmanî neteweya Kurd di 
Kurdistana îranê de, ji aliyê rejîma Komara 
Îslamî a îranê bi xurtî Mehkûm û şermezar 
dike. 

3. Kongire ji xwastik û daxwazên 
berheq û demokratîk yên neteweya Kurd li 
Kurdistana îranê di çarçoveya 
damezrandina sîstemeke peloralîstî, 
demokratîk û Federal di îranê de piştgiriyê 
dike. 

4. Kongire azadiya dest bi cî û bê şert 
û merc a girtiyên siyasî û ramanê û 
sekinandina siyaseta hemû awayên ferq û 
cudahîdananê li dijî jinan di îranê de 
dixwaze. 

Duyemîn Kongireya Partiyên Kesk yên 
welatên Ewropayê, di encamê de li 
demjimêr 13'ê piştînîvroya roja yekşem, 
15.10.2006'an de dawî bi kar û xebatên 
xwe anî. 

Hêjayî gotinê ye ku PDK îranê, take 
partiya Îranî û Kurdistanî ya pişikdar di vê 
Kongireyê de bû ku bi awayekî fermî hatibû 
vexwendin. 


Li Şûna Hevkariyê, Rejîm Daxwaza 35 Milyon Tûmenan Li 
Rêxistina “NGO” Ya “Jiyaneve” Dike 


Li bajarê Sine, midehekê berî niha 
rêxistineke ne dewletî (NGO) ya bi navê 
"Jiyaneve" bi merema hevkariyê tevî kesên 
muted bi madeyên hişber û sirker ava bû. 
Rêxistina han tevî wan mutadan ku xwe jê re 
dinasandin(Mutadên xwed muerif) hevkariyên 
hewce dikirin ku bikarin ji madeyên hişber dûr 
bikevin û careke din saxlemiya xwe bidest 
bixin. 

Li ser cadeya di navbera bajarên Sine û 
Kiramaşanê de, ji aliyê îdareya "Bêhzîstî" ya 


Parêzgeha Kurdistanê xîvetgehek ji rêxistina 
navhatî re ji bo niştecî û dermankirina 
mutadan hate dan, lê Parêzgariya Kurdistanê 
ji bo dayîna elekterîkê ji xîvetgehê re daxwaza 
35 milyon tûmen dike. Di demekê de ku 
rêxistina "NGO" ya "Jiyaneve" tu dahatek tune 
ye û merema wê jî tenê pêşîgirtin ji jordeçûna 
îtiyadê ye. 

Hêjayî gotinê ye ku rejîma Melayan û 
kirêgirtiyên xwe rolê sereke û girîng di 
belavkirina berfireh ya madeyên hişber di 


Kurdistanê de 
hene, ji ber vê 
çendê ye jî ku 
nahê 

çavnihêrîkirin 
ku hevkariya 
"NGO" yekê 
bikin ku bi 
merema 
vejandina nû 
ya mutadan û 


berlêgirtina belav û berfirehbûna madeyên 
sirker, dixebite. 


Rêxistina Kurdî ya “Jiyaneve” 
daxwaza ew kesên ku madeyên 
bêhişker dikişînin, derman bike, lê 
dewlet li hember vî karî de 
astengan pêk tîne, ji ber ku ne bi 
dilê dewletê ye!!! 

Tawanbarbûna Berpirsên 
Heftenameya “Rojhelat”ê 
Hate Ragihandin 



Li gor agehiyên vê dawiyê yên 
gihîştî li Rojhilatê Kurdistanê li ser 
rewşa rojnamevanên girtî yên 
heftenameya "Rojhelat"ê, (Saman 
Silêman, Ferhad Emînpûr û Reza 
Elîpûr) rojnamevanên han seba 
wergirtina qaseke zaf dirav li hin kes û 
çavkaniyên pêwendîdar bi Amerîkayê 
re ji bo piropagendeyên neteweyî û 
alozkirina raya giştî bi merema 
lawazkirina Komara Îslamî di îranê de, 
ketine ber buxtanan û tawanbar hatine 
zanîn. 

Li gor nûçeyeke "IRNA"yê, 
Birêveberê Dozgeriya Giştî ya 
Kurdistanê, Elîekber Gerosî, derheq 
hegera girtina rojnamevanên 
heftenameya navhatî got: 

"3 kes ji endamên Desteya Nivîskar 
ya vê heftenameyê bi buxtana 
wergirtina qaseke zaf dolaran li hin 
kesên pêwendîdar bi Amerîkayê re li 
Başûrê Kurdistanê de û ji bo 
piropagendeyên siyaseta 
cudahîxwaziya neteweyî û alozkirina 
bîr û raya giştî, bi merema lawazkirina 
Komara Îslamî, ji aliyê Dozgriya Giştî 
ya Dadgeha Şoreşa Islamî ya bajarê 
Sine ve hatine girtin û dosya van di bin 
lêkolînan de ye" 

Navhatî got: "Tawanbaran bi 
eşkere îtiraf bi tawanên xwe kirine û 
gotine ku piraniya hewcehî û pêdiviyên 
birêxistina heftenameya "Rojhelat"ê, ji 
wî diravê ku di pêşde qala wê hatibû 
kirin, hatibûn amadekirina, ji bilî vê 
çendê jî li hember belavkrina her 
hejmareke vê heftenameyê de, qaseke 
din pere ji wan re hatiye dayîn". 

Gerosî, di doma axavtinên xwe de 
got: "Kiryara han ku girûpek li Başûrê 
Kurdistanê dikin û çavkaniya 
malî(aborî) ya belavkirina heftenameya 
han qebûl kirine, maytêkirina eşkere di 
kar û barên hundir yê îranê û li dijî 
yasaya çapemenî û hindurê welat e û 
hewceyî cezadanê ye". 

Her di vê derbarê de Komîteya 
Berevanîji Rojnamevanên Kurdistanê 
di daxuyaniyeke çapemeniyê li 
Kurdistana azad de girtin û bê ser û 
şûn kirina 3 Rojnamevanên 
Heftînameya Rojhelatê şermezar kir û 
ji rayedarên îranê xwast ku di dema 
herî zû de wan serbest berde. 

SIYASÎ 


Gerek Kurt Di Dîrokê De ... 


Amadekar: Nûredîn Sofîzade 

16.10: Roja Cîhanî ya Xwarinê. 

16.10.1987: Berpirsê Komîte Şaristana Pîranşarê, Rehîm Mehmûdî hate şehîdkirin. 
17.10.1925: Rêxistina Komeleya Gelan piştî ji nav çûna şoreşa Şêx Mehmûd ji dewleta 
Birîtaniyayê xwast ku di Kurdistanê de dewleteke serbixwe ya Kurdî ava bikin, lê ji ber vê 
çendê ku di berjewendiya dewletên Rojava de nebû, ser negirt. 

17.10.1994: Heyranbêjê dengxweş, hunermend Resûl Gerdî xelkê Hewlêrê koça dawiyê 
kir. 

17.10.2005: Vegerandina termê 500 kes ji wan 8000 Barzaniyên Enfalkirî ji aliyê rejîma 
Bees ve bo nava axa Kurdistanê li Hewlêrê û piştre li devera Barzan hatin veşartin. 
18.10.1985: Li ser rêya Duav û J3anê, desteyeke 12 tirimbêlî ya hêzên Komara Îslamî ketin 
nava boseya Pêşmergeyên PDK îranê û bi tevahî ji nav çûn. Nêzîk 100 kes ji dijmin hate 
kuştin, lê du Pêşmerge bi navên 1- Husên Ekberdoxt 2 - Mam Seîd Mehdî şehîn bûn. 
19.10.1950: Hêzên Rêxistina Neteweyên Yekgirtî bi Serokatiya Amerîkayê welatê Kureya 
Bakûr girt. 

19.10.1994: Fermandê Hêza Agirî^Hemze Bêhnam li gundê Nuwe ya herêma Mirgewer 
di şerekê de ji aliyên hêzên Komara Îslamî ve hate şahîdkirin. 

20.10.1963: Nilson Mandêla, rêberê neteweperest ê Afrîqayê hate girtin û darizandin û pitir 
ji 20 salan di girtîxaneyê de ma. 

20.10.1986: Li şerek giran di navbera hêzên rejîmê û Pêşmergeyên PDK îranê yên, Hêza 
Zimzîran li Nelosê da, pitir ji 50 kes ji hêzên rejîmê hatne kuştin, mixabin 8 Pêşmerge di şerê 
han de şehîd bûn: 1. Xalid Îbrahîmî 2. Mihemed Şemeî 3. Pîrût Ebdulahî 4. Resûl Mihemedî 
5. Ehmed Neqşî 6. Rehman Gulistan 7. Osman Elîpûr 8. Simaîl Hesenî. 

20.10.1987: Hunermendê mezin û stranbêjê bi nav û deng ê Kurd, Mamosta Tahir Tufîq 
koça dawiyê kir. 

21.10.1945: Bo yekemîn car di welatê Firansayê de mafê dengdanê li hilbijartinan de bi 
jinan hate dan. 

21.10.1996: Girtin û teslîmkjrina 6 xebatkarên PDK îranê ji aliyê Rêxistina Bizava Îslamî ya 
Kurdistanê bi rejîma Komara Îslamî ya îranê. Navê wan 6 Pêşmergan en in: 1. Mihemedezîz 
Qadirî 2. Erşed Rezayî 3. Ednan Îsmaîlî 4. Yûnis Mihemedpûr 5. Mizefer Lazimî 6. Merûf 
Suhrabî. Çend salan piştî hingê kifş bû ku ew her 6 azadîxwazên Kurd hatine îdamkirin. 
22.10: Roja Cîhanî ya Rêxistina Neteweyên Yekgirtî. 

22.10.1959: Hecî Babe Şêx (Ebdulrehman Siyadet) koça dawiyê kir. Navhatî di pêkhatina 
Komeleya J-K de pişikdar bû. Piştî avabûna PDK îranê di sala 1945'an de, li yekemîn 
kongireya vê partiyê de bû endamê Komîteya Navendî. Di hikûmeta Komara Kurdistanê de 
berpirsyariya Serok Wezîriyê pê hate sipartin. 

22.10.1984: Mamosta Cegerxwîn, helbestvanê mezin û welatparêz yê Kurd koça dawiyê 
kir. 

23.10.1959: Êrîşa berfireh a "Savak"ê bo ser endamên PDK îranê. Nêzîk 250 kes ji 
endamên vê partiyê di seranserê îranê de hatin girtin. 

24.10.1880: Şêx Obeydula Nehrî bi hêzeke zaf ji şoreşvanên Kurd di êrîşekê de bajarê 
Urmiyê girt û desthilata hikûmeta îranê hate birîn. 

24.10.1935: Kovara "Ronakî" li Hewlêrê hate weşandin. 

24.10.1945: Yekemîn Kongireya PDK îranê li Mehabadê pêk hat ku ji Agirî heya Bokanê 
nûner têde beşdar bûn. 

25.10.1922: Peymanek di navbera îranê û Turkiyê de li ser Kurdan û bi xasmanî pêşîgirtin 
ji alîkar bi Simkoyê Şikak re hate îmzakirin ku peymaneke ewlekariyê bû. 

27.10.1990: Hunermendê Kurd, Salih Dîlan koça dawiyê kir. 

28.10.1923: Komara Turkiyê bi Serokatiya Mistefa Kemal bi fermî hate îlankirina. 
29.10.1984: Di şerekê de tevî hêzên Komara Îslamî li gundê Bawan ya devera Somayê de, 
3 Kadroyên PDK îranê bi navên: 1. Kerem Keleşî 2. Bapîr Mewlûdî 3. Tacedîn Bêhnam şahîd 
bûn. 

29.10.1991: Teqîna mayîneke çandî ji aliyê kirêgirtiyên Komara Îslamî di bin mînîboseke 
hilgirê Kadro û Pêşmergeyên PDK îranê li ser rêya Enzelê 3 kes şehîd bûn û yên din jî 
birîndar bûn. 

30.10.1989: Berendamkirina şehîd Dr. Qasimlo ji bo Xelata Nobel ya Aştiyê ji aliyê civata 
dostên gelê Kurd Ji Otrîşê. Her çend xelata vê salê Gurbaçof wergirt, lê her eva ku Dr. 
Qasimlo yekemîn Îranî û Kurd bû bona standina vî xelatî hate berbijarkirin, pirseke gelek 
girîng bû. 

31.10.1985: Dîroknivîs û lêkolînvanê navadar yê Kurd, "Qanatê Kurdo" koça dawiyê kir. 
31. 10 1986: Hêzên rejîma Komara Îslamî êrîşekî mezin kirine ser gundê "Xurimtel" li 
devera Serşîva Seqizê û di 4 qadan de Pêşmergeyên PDK îranê berengarî wan bûn. Di 
şereke dijwar de pitir ji 100 kes ji hêzên rejîmê hatin kuştin û rastî têkçûneke xurt hatin. Di 
wî şerî de Hekîm Rezayî, endamê Komîteya Navendî ya PDK îranê û berpirsê malbata 2 ya 
Başûrê Kurdistanê tevî 3 Pêşmergeyên din bi navên 1. Salih Mîrzayî 2. Sidîq Mîrî û 3. 

Mihemed Ehmedpûr şehîd bûn. 

CIVAKÎ 


Bizava Jinan Û Cîhana îslamê 


Şîrîn Ebadî 

Werger bo Kurmancî: Omîd Esxeran 

B i kêmî Mirov dikare welatekê peyda 
bike ku rewşa jinan têde ji ferq û 
cudahiyên hiqûqî û civakî bi dûr be. 
Herçiqas ku hinek car ev zilm û 
çewisandinane bi nepenî û hinek caran bi 
awayekî eşkere û hinek caran jî dibe qanûn 
û zagon. Di hinek deman de, herçiqas ku 
qanûn li ser yeksanî û wekheviya jin û 
mêran biîsrar in, lê di kiryar de nayê 
cîbicîkirin û tê binpêkirin, di dawiyê de ewa 
ku rohn û eşkere ye, newekheviya jin û 
mêran di cîhanê de ye. Herçend ew 
berçaviye di welat û çandên cur bi cur de bi 
qaseke zaf û xurt tê dîtin. 

Heta di Rojava de jî jin ji ber nebûna 
derfetên wekhev yên civakî bilome û 
gazinde ne, lê bi hegera wê çendê ku jinan 
du erkên cuda him li mal û him jî di civakê 
de hene, kêmtir dikarin bi qasê hewce ji 
mafên xwe mifahê werbigirin, yan wekî din 
nikarin ji wan derfetên ku ji wan re 
derbikevin holê bo jordebirina hişyarî û 
geşekirina xwe mifahê bistînin. Her ji ber 
vê sedemê ye ku em dibînin di piraniya 
welatên Rojava û Amerîkayê de asta wan 
jinên ku postên girîng bidest ve digirin, ji 
mêran kêmtir e. 

Her ji ber wê çendê ye ku midehekê 
berî niha Parlemana Ewropayê qanûnek 
pejirand ku bi awayekê aliyên siyasî neçar 
kir ku hejmareke wekhev ji jin û mêran ji 
bo berendambûna Parlemana Ewropayê 
binasînin, lê serbarê vî halî jî jin hêşta di 
warê mifahwergirtin ji derfetên civakî ji 
mêran paştir in. Heke em ji rêjeya 
endambûna jinan di parlemanên welatêrJ 
Ewropayê de binihêrin, ku di rastî de 
pêşengiya pêşkevtina jiyar û şaristaniyeta 
Rojavayiyan dikin wê demê dê ji me re 
derbikeve holê ku heta di van welatane de 
jî, Jinan heya çi qasekê karîne ji wan 
derfetên ku ji wan re pêk hatine, mifahê 
werbigirin. Eger em hindek welatên mîna 
welatên Îskandînavyayê jê derbikin, di 
gelek welatên Ewropayê de hejmara 
wezîrên mêr ji yên jin zêdetir in. Her wiha 
piraniya post û berpirsiyariyên girîng ên 


aborî jî di pawan û destê mêran de ne û 
hejmara jinên karbidest di van cure 
berpirsiyarane de gelek kêm in ; 

Lê rewşa jinan di welatên Îslamî de bi 
awayekî din û di qonaxeke cuda de ye û di 
rastî de pêka Qanûna Bingehîn ya wan 
welatane ne hêja û jêhatî ye. 

Diyar e di van welatan de jî berçaviya 
cudahîdanînên zayendî pêka welatan pêk tê 
e. Di Erebistana Seûdî de jin hetanî çend 
salan berî niha ne xwediyê nasnameyê jî 
bûn, yanî di bingeh de ji mafê welatîbûnê 
bêpar bûn. Niha jî ku wekî hevwelatî tên 
hesibandin, ji gelek mafên xwe bêpişk in. 
Wan ne tenê mafê beşdarîkirin di kar û 
çalakiyên civakî û siyasî de tune ye, heya 
mafê ajotina otombêla xwe jî ninin. Di 
piraniya welatên din ên Îslamî de yek ji 
wan îranê, herçiqas ku jin wek welatî tên 
hesibandin, lê bi welatiyên pile du tên nasîn 
û ji wan mafên ku mêran hene, bêpar in. 
Pirjinî(çendjinî) di piraniya welatên Islamî 
de rêve diçe. Di hinek deveran de, rêz, 
hurmet û cihwarê jinan bi hejmara karên 
wan tê girêdan. Heta di hindik deveran de, 
jin ne bi navê fermî yê xwe, belku bi navê 
kurên xwe tê gazîkirin û navê wê nahê 
bikaranîn! 

Lê pirsyara sereke li wir eva ye ku 
sedemên nebaşbûna rewşa jinan di welatên 
Îslamî de çiye? îslam olek e ku wekheviya 
mirovan, bê liberçavgirtina nejad û zayend, 
qat û ... dipejirîne. 

Lê ewa ku di welatên Îslamî de dibe 
egera dijberîkirin tevî mafê jinan, çand, 
kultur û kevneşopa mêrserdestiyê ye ku yê 
bûye sedema paşketina pêvajoya 
Modernîteyê di wan civakane de, ev 
berçaviye li gorî civakên Rojavayî gelek 
berçav û xuyatir e. 

Kultura mêrserdestiyê ne tenê zilmê ji 
jinan dike û diçewisîne û wê weke zayenda 
pile du dizane, belkî dibe egera zilm û 
çewisandina mêran jî tevî demokrasiyê 
dijber e û tevî bîr û ramanên cuda û 
îdeolojîk yên din, karîna lihevkirinê nine û 
bawerî jî bi wekheviya mirovan nine. 

Ev kultur û çand e her wekî çawa di 
asta welat de, weke zarokan ji welatiyan 
dinêre ku hewcehî bi çavdêrî û xwedîkirinê 
û jê re biryardan ji aliyê mezin û xwedan 



desthilatan ve hene û bawerî bi beşdariya 
wan li Dirêvebirina kar û barê girêdayî bi 
wan re nine. Her bi vî awayî jî jin ne tenê di 
civakê de, belku li malbata xwe de jî wek 
zayenda duyem tên hesibandin. 

Ew kesên ku di welatên Îslamî de 
piştevanî û berevaniyê ji çanda 
mêrserdestiyê dikin, ji bo parastina 
desthilat û berjewendiyên siyasî ên xwe bi 
hezaran rêsa û qanûnên olî guhertine û 
dîsan jî her wisa diguherînin. 

Lê li wan ciyên ku bas ji lênihêrîn bi ser 
qaîde û rêsayên parêzer ên sîstema 
mêrserdestiyê çi di warê siyasî û civakî û çi 
di warê taybet bi mafê jinan de, li pişt 
serpûşa berevanî ji nasnameya 
kevneşop û baweriyên olî tê kirin, 
dijberî her cure guherînekê radiwestin ku 
pazancê wan dixe tirsê. Lê di asta cîhana 
îslamê de jî herwek ciyên din yên cîhanê, 
pêvajoya ber bi pêş ya daxwazên rewa û 
berheq ên jinan bi destê kesê nehê 
zevtkirin. îro rojê li îran û Turkiyê re bigre 
heta nîvçe gireva Erebistanê, ji Bakûrê 
Afrîqa heta Asiyaya Navîn û ji Hindê re 
bigre heta Endonizyayê, bizava 
yeksanxwaziya jinan, di pile û astên cuda 
de yê ketiye liv û tevgerê. Aqibet rojekê ev 
bizave dê wisan daxwazên xwe li hemberî 
çanda mêrserdestiyê ku bêhûde û bêçineyî 
cehd û xebatê dike xwe li pişt rûpûşa nirx û 
bihayên olî û xwecihî biveşêre û bide 
selimandin ku xwestek û daxwaziyên wan 
werin girtin. 


Mehmûd Ehmedînejad Tevî Pirojeya Konterola 
Nifûsa îranê Dijberî Kir 


Di civîna hevpar ya heyeta dewletê û 
nûnerên Parlemana Şêwra Îslamî ya îranê 
de, Ehmedînejad, tevî pirojeya kontirola 
nifûsa îranê dijberî kir û got: "îran dikare 
heta 120 milyon kesan di xwe de cih bide. 
Eva ku dibêjin du zarok bes in, ez dijberî vê 
yekê me". Ehmedînejad pirojeya kontirola 
nifûsê ku ji aliyê piraniya welatan birêve 


diçe, destçêkiriyê Rojavayiyan da zanîn û 
got: "Welatên Rojavayê bi xwe pirsgirêkên 
mezin hene, çimku geşekirina nifûsa wan 
nerênî ye, ji vê yekê ditirsin ku nifûs û 
xulyaqetê me ji wan zêdetir be û em li ser 
wan de zal bin, bi vê sedemê pirsgirêkên 
xwe ji welatên din re dişînin". Ehmedînejad 
herwiha bêy eyankirina serhejmara bêşolî û 


betaliyê, qasê kar 
û xebitînê di îranê 
de zaf anî ziman û 
got ku ez li ser vê 
baweriyê me ku 
jinên îranê divêt 
nîv dem kar bikin 
û piraniya dema 


xwe mijûlê perwerdekirina zarokan bin, lê 
miaşê xwe yê kemilî wergirin. 

Jêder: "Radio Farda" 

Kurd U Mafê Mirovan Di Komara Îslamî De 

K 


urdan hertim di dîroka hemdem ya 
îranê de daxwazên xwe ji bo 
serxwebûnê li hember wan rejîman ku 

cehd kirine mafên wan sînordar bikin, di 
serdemê Sefewî, Qacar, Pehlewî de bi şoreş û 
serhildanê dane eyanê. Ne ewlehiya herî 
dawîn di sala 1979'an de bû ku encama vê 
şoreşa gelên îranê ye. Mehabad ku di 
serdemê Şahebasê Sefewî de bûye navenda 
berxwedanî li hember desthilatdarên hikûmeta 
navendî, careke din bû çepera xebat ji bo 
Otonomiya Kurdan. 

Piştî şoreşa sala 1979'an, givaşa herî xurt 
bo ser rejîrna nû, ji aliyê şoreşvanên Kurd yên 
Kurdistana îranê bû ku heyameke dûr û dirêj 
bû ji bo bidestveanîna mafên Kurdan xebat 
dikirin. Ayetula Xomeynî di roja 19'ê Agusta 
1979'an de fermana Cîhadê li dijî gelê Kurd 
ragihand. Ji wê demê hetanî niha rejîma îranê 
siyaseta êrîş li hember gelê Kurd de girtiye 
pêşiya xwe. Di encama vê Cîhadê de zêdetir ji 
70 hezar kes Kurd hatin kuştin. Di encama 
şerê rejîmê bi xelkê Kurd re bingehên aborî, 
civakî, kulturî yên geşenekirî yên Kurdistanê ji 
nav diçe. 

Destûr û Qanûna Bingehîn ya Komara 
Îslamî ya îranê, çavkaniyek ji felsefeya rejîma 
Îslamî ye ku têde yasayîbûn û hewcehiyên 
cudahîdanan û newekhevî û bêedaletî li 
hember welatî û girûpên neteweyî yên cur be 
cur yên welat têde tên xuyakirin. 

Li gor madeyên 50, 57 û 107'an yên 
Yasaya Bingehîn a Komara Îslamî, bilindtirîn 
binyata hikûmetê, pileya Rêber e ku li gor 
madeya 12'an a Yasaya Bingehîn divêt 
Melayeke Şîî be. Her li gor vê yasayê, Serok 
Komar, Wezîr û Serokê Perlemanê jî divêt 
Misilmanên Şîî bin. 

Zêdetir ji 10 milyon Kurd di îranê de dijîn 
ku para wê ya Sunî, pêka qanûnê wekî 
hevwelatiyên pile 2 tên hesibandin. Jinên 
îranê ku nivîya civaka îranê pêk tînin, mafê 
pişikdarîkirin di piroseyên siyasî yên welat de 
ninin. 

Yasayên Komara Îslamî ya îranê derheq 
cezayan, dîmeneke kemilî ji kiryarên rejîmê li 
hember girûpên neyar û dijber eşkere dike. 

Li gor bendên 198 heya 211'an, li ser 
tolhildan û cezayan di îranê de, hemû ew 
kesên ku li dijî rejîma îranê xebatê dikin û 
alîkariyê didin opozîsyonê, dê li gor cezaya 
wan werin destnîşankirin û hewce ye bi vî 
awayî bihên cezadan: 

1. Renge bihên gulebarkirin 2. Renge 
bihên îdamkirin 3. Renge destê rastê û pêyên 
wan yê çepê bihên qutkirin 4. Renge bihên 
dûrxistin. Wan kesan mafê vê yekê tune ye ku 
tevî tu kesê pêwendiyê bigirin û bi tu cihekê 
re seferê bikin. Sala derbasbûyî li gor 
belgeyan ji bilî Çînê, îran xwediyê hejmara 
herî zaf ya îdaman di cîhanê de bû. Bi dehan 
girtî û welatiyên siyasî yên Kurd jî bi nepenî 
hatine îdamkirin ku belge û raporan îşare jêre 
nekirine, ji meha Julaya 2005'an hetanî niha, 
429 kes ji aliyê hêzên ewlekariya rejîmê ve 
hatine kuştin, îdamkirin, hepsî û cerîme kirine. 
Di havîna borî de li dema xwenîşandanên 
Kurdan di îranê de, 1700 kes hatine girtin ku 
çarenivîsa hejmareke zaf ji wan ne xuya ye. 

Di Kurdistana îranê de her terze çalakiyeke 


partiyên siyasî qedexe ye. Rejîma Komara 
Islamî çalakî û xebatên partiyên siyasî ne 
yasayî daye zanîn. Li gor benda 197 heya 
202'an ya qanûna cezayê, endamên partiyên 
Kurd bi têkder tên naskirin. 

Çalakiyên NGO'^an bi tundî tên 
kontrolkirin. Rejîma îranê bona vê çendê ku 
xatircem û pişterast be ku NGO li dijî tenahiya 
neteweyî naxebitin, van dixin bin zêrevaniyê û 
tevî rêxistinên navneteweyî û hinartiyên din di 
îranê de ji bo karê ajan û sîxoriyê mifahê ji 
wan distîne. 



Di Kurdistana Iranê de, her cure çalakî û 
xebatek ji aliyê partiyên siyasj ve hatiye 
qedexekirin. Rejîma Komara Îslamî partiyên 
siyasî li Kurdistanê hiloşiyayî û ne qanûnî îlan 
kirine. 

Di îranê de hetanî niha xwendin bi zimanê 
Kurdî hatiye qedexekirin, aboriya Kurdistanê 
herifiyî ye û asta betalî û bêşoliyê gihîştiye 47 
ji sedê. Komara Îslamî ya îranê bi awayekî 
sîstematîk madeyên bêhişker di nava ciwanên 
Kurd de belav dike, heta ku bi mutadkirina 
wan pêşî ji çalakî û perwerdebûna wan weke 
endameke civakê bigire. Teqekirin yan gule 
avêtina çekdarên rejîmê yê bûye bi edet û 
bûyera rojane ya Kurdistanê. Rêxistina 
Neteweyên Yekbûyî daxuyaniyek li ser 
çareserkirina rewşa mafê mirovan li îranê, di 
roja 16'ê Desembera 2005'an de pesend kir. 

Serbarê vê biryara Neteweyên Yekbûyê, 
Rejîma Komara Îslamî ya îranê, berdewam 
tund û tûjiya hovane li dijî xelkê îranê 
didomîne. 

Nimûneyên jêrîn pareke kêm ji binpêkirina 
mafê mirovan ji 16'ê Desambera 2005'an 
peyre di îranê de ye: 

- Hejmara çalakvanên siyasî yên darizandî, 
3 kes 

- Girtiyên siyasî yên ku hatine îdamkirin, 8 
kes 

- Hejmara van kesên ku ji aliyê hêzên 
ewlekariya rejîmê ve hatine kuştin, 32 kes 

- Ev jinên ku bi kevirbaranê hatine 
mehkûmkirin, 4 kes 

- Hejmara van kesan ku piştî girtinê hatine 
îşkencekirin, 10 kes 

- Hejmara kesên ku piştî cirîmekirinê, 
serbest hatine berdan, 242 kes 

- Hejmara kesên ku hatine îdamkirin, 25 
kes 

- Hejmara kesên ku bi mirinê hatine 
mehkûmkirin, 28 kes 

- Hejmara kesên mehkûmbûyî bi mirinê û 
bin 18 saliyê, 2 kes 

- Hejmara xwendekarên girtî ji bo 
lêpirsînê, 82 kes 


- Hejmara kesên ku di tolhildanê (qesasê) 
de parek ji laşê xwe ji dest dane, 2 kes 

- Hejmara xelkê zirardîtî yê Kurdistanê bi 
destê hêzên ewlekariya rejîmê, 1200 kes 

- Hejmara rojname û kovarên daxistî, 43 
Heb 

- Hejmara girtiyên Kurdistanê ji aliyê 
hêzên ewlekariyê, 1700 kes 

- Hejmara girtiyên ku temenê wan 
salan kêmtir e, 1 kes 

- Hejmara kesên ku temenê wan ji 
salan kêmtir û bi destê hêzên ewlekariyê 
hatine kuştin 1 kes 

Tund û tûjiya berdewam li dijî mafê 
mirovan di Kurdistana îranê de encama 
serberedayî û givaşa hin efseran (berpirsên 
leşkerî) nine, belkî eva encama metod û 
siyaseteke darêtî û bi bername ya rejîma 
Komara Îslamî li hember gelê Kurd û hemû 
xelkê îranê ye. Li midehê gotûbêjên di 
navbera îranê û Yekîtiya Ewropayê de rewşa 
mafê mirovan ber bi başiyê neçûye û Komara 
Îslamî ya îranê ji van gotûbêjan bi merema 
bihorandina demê û derbasbûn di bin givaşên 
navneteweyî de mifah jê werşirtiye, çimku 
dîtina rewşa mafê mirovan li Iranê bi terzeke 
piratîkî ne pêkan e û ji vê demê ve, rejîma 
îranê rê nade tu çavdêreke navneteweyî ku 
serdana Kurdistanê bike. Partiya Demokrat a 
Kurdistana îranê daxwazê ji Neteweyên 
Yekbûyî dike ku tund û tûjiya berdewam li dijî 
gelê Kurd mehkûm bikin. 

Partiya Demokrat a Kurdistana îranê 
daxwaz ji endamên Parlemana Ewropayê dike 
bala xwe bidin ser rewşa mafê mirovan di 
Kurdistana îranê û êrîşên leşkerî, siyasî û 
aborî yên berdewam li dijî xelkê Kurdistana 
îranê şermezar bikin. 

Partiya Demokrat a Kurdistana îranê 

Pêwendiyên Dereve 



Daxuyaniya Çapemeniyê 
Bi Derewxistin 

PDK îranê pêwîst bi veşartina 
tu “peymanek”ê ji xelkê 
Kurdistana îranê nabîne 

Malpera "Bo Rojhelat", di nûçeyeke şaş û 
dijminkarane de ku di roja 29.10.2006'an de 
hate weşandin, îdeaya vê çendê dike ku PDK 
îranê tevî "Seltenet Teleban" (Partiyên Alîgir 
ên sîstema Şahenşahî) peymaneke nepenî 
girê daye. PDK îranê cuda ji Kongireya 
Neteweyên îrana Federal ji bo pêşeroja îranê 
tevî tu partî û aliyeke Îranî lihevhatin îmza 
nekiriye û bi vî awayî bi nav "eşkerekirina" 
malpera "Bo Rojhelat" ku^yê bûye kanalake 
propagandayê li dijî PDK îranê û hevrefiya 
partiya me, bi derew tê derxistin. ^ 

Siyaseta ron û aşkera ya PDK îranê di 
pêxema xebat ji bo bidestveanîna mafên 
neteweyî yên gelê Kurd di çarçoveya îraneke 
demokratîk ya federalî de ji bo xelkê 
Kurdistanê ne veşartî ye û di vê derheqê de 
partiya me pêwîst bi veşartina tu 
Peymanekê li çavkaniya hêz û şiyana xwe ku 
xelkê Kurdistanê ye, nabîne. 

Partiya Demokrat ya Kurdistana îranê 

Bîroya Derveyî Welat 

30.10.2006 - Parîs 

Rî Jî Dêndar Dibin 

Mihemed Hemo 

ê guman, gava mirov bazirganiyê bi 
riyên xwe bike, rojekê wê riyên xwe 
dêndar bike. 

Carcar kurd dibêjin her 
hevdeyek rî Îblîsek pêve ye! 

Gava welatê Lîbiya, di şerê sar de, bazar 
xwe wek hemû welatên sosyalîst vekir, ji ber 
wê bazirganên; her welatî berê xwe dan 
welatê Lîbiya. Wê hingê; ez bi xwe li wî welatî 
bûm, ez jî ketim nav bazirganiyê, her deh 
panzdeh rojan, ez ji bajarê Ziwara carekê 
diçûm, bazara reş li bajarê Terblisê. 

Her ku ez diçûm wê bazarê, min serdana 
dukanên hemû kurmacan dikir, li hal û demê 
wan dipirsîm. 

Serekê bazirganên kurd jî Mihemedê Fatê 
bû, ji devera me ya Efrînê bû , çi carê ez 
biçûma Terblisê, divê min serdana wî bikira, 
eger ne li bazarê ba, li malê bû. Rojekê ez 
çûm dikana Mihemdê Fatê, du kurên wî li wir 
bûn, lê ew li wir nebû. 

Gava ez lê pirsîm, ji min re gotin; li dev 
Hec Elî ye, hinekî li cem wan mam, bavê wan 
nehat, ez rabûm, min gerek li bazarê kir û 
carek din vegeriyam dikana wan. Min dît hîn 
bavê wan venegeriye dukana xwe , min di dilê 
xwe de got: Xudê xêr ke! Ticarî Mihemedê 
Fatê dukana xwe wisa bi ser kurên xwe de 
bernedayî û neçûye cem kesî li vê bazarê?. 

Kî ye ev Hecî ?! Ez zanim Mihemedê Fatê 
ji siya serê heciyan hez nake, wele ez hîn di 
wê xemê dabûm, min dît ew î ji wê de tê, 
gihîşt dukanê, yekser ji min re got: Mamoste 
Hecîyekî ketiye vê bazara me, ta tu dibêjî; 
mirovekî qenc û hêjaye, Xudê û pêxember jê 
razî be, ez diçim li dev wî bêhna xwe vedidim. 

Min got: Heciyê te Kurd e, Ereb e ?? 

Got: Na wele, Ereb e, lê merovekî ta tu 
bêjî pak e û bi ser dînê xwe de mitih e . 

Bira tu bi heciyên Kurd bawer nakî, te 
çawa bi vê Heciyê Ereb; bawariya xwe aniye 

?? . „ . . . . 

Bira ev ne işe Heciyan e! Nur ji ruyen wi 

dibare. Ma te diye min ticarî guh daye vir û 
fîtên Mela û Heciyan? Lê ez zanim ev mirova, 
mirovekî pak e bi wa hemêza riyên xwe yî sipî 
ve hatiye li walatê biyanî kar dike, ji wê diyare 
ku mirovekî pak e, bi rastî ez bi xwe ji Ereban 
hez nakim, lê mileteke, me gotî û negotî 
mirovên pak jî tê de hene . 


Piştî çend rojan; ez dîsa hatim wê bazarê, 
min riya xwe bi dikana Mihemedê Fatê xist, 
dîsa ji min ra gotin: Çûye dev Hec Elî. 

Ji ber min xwest wê Heciyî binasim, ez 
çûm dikana Hecî, min dît komek bazirganên 
wê bazarê li dikana wî rûniştine, Hec Elî di 
nîvê wan de rûniştî fîteyek sipî li serê xwe 
alandî, cotek tizbî yê dirêjî bi dest de ye, 
selewatan li dû selewatan dikişîne, kirasekî 
sipî ta ber ûzka li bere, rî jî ta ser navkê 
berdane sûnd bixwe yek hevdeya reş jî tê de 
nayê xuyan, rengê fîtê, kirês û riyan bûye 
yek, çi kesê ji wê de tê, xwe qorî destên wî 


dike û maç dike, yên pereyên xwe li dev 
dîdinan kîbûn, yên çayê jê re dihanîn kîbûn, 
yên kêşe û arêşeyên xwe yî mal jê re digotin 
kî bûn ? 

Hecî di nav xwe de wek pêxemberekî lele 
dikirin. 

Piştî demekê me kir ku em biçin, 

Mihemedê Fatê cû destên wî ramûsan û xatir 
xwest, em ji cem Hecî bi derketin. 

Mihemedê Fatê zanî ku ez ji kiryarên wî 
behnteng bûm, wî ykser got: Mamoste 
Mihemed ez bawer nakim ku merov wek vî 
Heciyî di dinê de hebin, Hema ez kanim bêjim 
ev pêxember e. 

Min got: Pêxemberê we pîroz be li we. 

Ew hala berdewam bû, îdî di wê bazarê 
de, kesî bi xudê sûnd nedixwer, tenê bi serê 
Hec Elî sûnd dixwerin. 

Di demsala havînê de ji ber germê 
bazirganan zû dikanên xwe digirtin diçûn mal. 

Mihemedê Fatê li Terblusê li ser deryayê 
xaniyekî torîzmê kirê kiribû havîn, zivistanê tê 
de bû. 

Rojekê Piştî nîvro, ez çûm serdan 
Mihemedê Fatê, min dît xwerina xwe amade 
dike, min çentê xwe dîna dev wî û min xwe 
berda ava deryayê, qerbelqiyek mezin di avê 
de hebû, di nav wê xelkî de, min melevanî 
dikir, min dît tiştekî balkêş heye, ew xelka sêrî 
dike, gava ez ber vê çûm, min dît merovekî 
navsalî li gel keçkek dazdeh, sêzdeh salî ye, 
Carna keçkê li bişta xwe dike, carna dixe 
hemêza xwe, carna keçik di orta wê xelkî de, 
di destê wî de diqêriya, piştî derketin keviyê 
min bala xwe dayê, min keçik nasî ku ew keça 
Mamosteyekî Lubnanî bû, wî jina xwe berda 
bû, ew keça xwe bi tenê bi hev re dijîn, car- 
cara; ew mamosta dihat nav me Sûriyan, ew 
keça xwe jî bi xwe re dihanî, Lê ew mêrê vê 
re bû, min bala xwe didayê wek ku min ew 
mêre dîtiye, lê nedihat bîra min ew kî ye, serî 
^ji min bû û nehat bîra min ku min ew mirova 
kî ye û min li kuderê diye. 

Ta wê hingê min nêrî Mihemedê Fatê li 
keviya avê dest di min de, radike û dibêje 
were xwerin amedey e. 

Ez ji avê derketim, lê her hişê min li dev 
wî mirovî ma ku bizanibim, ew mirov kî ye û 
min li ku dîye, nedihat bîra min! 

Gava em li ser sifrê rûniştin, hat bîra min 
ku rûyê wî mirovî li Hec Elî diçû . 

Min ji Mihemedê Fatê pirsî: Hin birayên 
Hec Elî li vê bajarî hene? 

Got: Min nebihîstî ku birayên wî li vir 
hene. 

Bawerke min niha mirovek bi keça wî 
mamosteyê Libnanî re dît, hema rî 
pêvabana min ê bigota ew Hec Elî 
ye, loma ez dibêm qey birayê wî ye. 

Min dît Mihemedê Fatê histû bada û got: 
Ew nibirayê wî ye, ew Teresa bixwe ye, ew 
mamosteya çûye bajarê Benîxazî, keça xwe li 
mala hêştî, we dizanî ku mala Hec Elî mala 
baweriyê ye, wê teresê Hecî jî riyên xwe 
dateraştine û aqil bi keçkê re winda kirî, çinkê 
diho jî ji min re gotin; Hec Elî li gel wê keçikê 

Bawer bike ! Mamoste ji diho de xew 
nehatiye çavên min ji ber vê bûyerê !... 

Piştî derve hênik bû, ez û Mihemedê Fatê 
bi hev re derketin hotêla Derya sipî, Em ketin 
deriyê hotêlê, me dît Hec Elî jî ji hotêle tê der, 
em di derî de rastî hev hatin, Mihemedê Fatê 
di deriyê wî de ma û her li wî nihêrî, awir 
berdanê. Hec Elî got:(Işbek)çi bi te hatî ? 

Mihemedê Fatê: dest avê çengê got: Ka 
nîne? 

Hec Elî: (ilek Heq eleyî şî) Mafekî te li min 
heye ? 

Mihemedê Fatê: Belê mafê min li te heye 
û pire jî ez te ji vir bernadim, ta tu heqê min 
nede, niha ji te dixwazim, xelkê li hola hotêlê 
bûn, hemû rabûn hatin sera wan, pirsîn; çi 
bûye-çi heye? 

Mihemedê Fatê bi yaqa Hec Elî girtibû 
vedigijgijan digot; Vî bênamûsa heqê min 
xweriye. 

Heçî di destê Mihemedê Fatê de perîşan 
bûbû, di got: Bira ka heqê çiye bêje; min 
malê te rakirî, min pere ji te dên kirine, ji min 
re bêje ta ku ez bizanibim? 

Mihemed: Mal çiye, pere çine?? 

Ey bê namûs! Tu nizanî heqê min çiye? 

Hawar-hawara Hec Elî bû di destê 
Mihemed ê Fatê de, li devê wê Hotêla mezin, 
di got; xelkino ji bo Xudê werin, ev dewa çî li 
min dike. 

Ew xelkê hotêlê hemû civîn ku bi karibin 
Hecî ji destê Mihemedê Fatê bi derînin 
nikanîn. Mihemedê Fatê; her daxwaza mafê 
xwe ji Hecî dikir. 

Hin xizmên Hecî di wir re bi derketin, dîn 
ku Hecî di siqîfekî teng de ye, ji Mihemed re 
gotin: Bira were Mafê te çiye? Bi ser seran û 
çavan li pêş vê xelkî hemû bi soz û peyman, 
em heqê te didin, bes ji me re xuyabike ku 
heqê te çî ye?. 

Mihemed got: Bira kes nikare heqê min 
bide, ji vê bênamûsî derbas be! Heqê min di 
riyên vê bê şerefî da ye, ez riyên wî yên 
derewîn dixwazim! 

Bira çi heqê te diriyên wî de ye! Wî rî jî 
nehiştin tu dewa çî dikî? 

Birano ! nêzîkî salek e ez rêz û hurmetê ji 
vî kafirî re dikim, ji ber riyên wî, îro jî ez wî 
dibînim, bê rî ye . Ew cefa yê min, li kuderê 
ma? Ez daxwaza heqê wê cefayê xwe dikim, 
ew heqê min jî qet nayê dandin, tenê di vê 
riyên xwe ji min re bîne, ta ku bi qaserî min ji 
riyên wî re harmet girtî, bi qaserî wê jî bi ser 
riyên wî de bimîzim, ta heqê min bê Meydanê. 

T u ji kîjan mirovî/ê dipirsî bipirse, 
dikare bi hêsanî behsa girîngiya 
mafdarî û dadmendiyê bike û mafê 
azadî û serxwebûna mirov bêşik û 
bêdeman biparêze. Belê tenê 
behskirin, vegotin û parastin têra 
bidestxistina azadiyê nake. 

Her mirovê/a hişmend û aqildar ku 
xwediyê hest û hizrên azadîparêz e, her 
tiştî li gorî bîrdoza xwe rave û şîrove dike. 

Bi vê jî nayê ser, her tiştî li gorî dane û 
nêzîktêdayînên xwe yên civakî disenifîne. 

Tu kes ranabe, nabêje, "dîlîtî û koletî tiştekî 
baş e". An jî"hewcedariya mirov bi azadiyê 
nîn e." Na. Jixwe ev tişt werin gotin jî zêde 
tu rêz û hêzê nabînin û ji hêla mirovan ve 
qet nayên pejirandin. Çimkî hemû daxwaz 
û pêdiviyên mirov li ser nîgaş û 
pêşnûmayên erînî, hatine/têne rikinandin. 
Tu mirov, di axaftin û vegotinên xwe de 
tiştên neqenc, bêrê û beradayî pêşkêşî 
mirovahiyê nake. Ango tu kes naxwaze dilê 
mirovan ji xwe bihêle û wan ber bi nexweşî 
û reşbîniyên jiyanê ve bidehifîne. Qene pêşî 
bi zimanê xwe, wan li xwe vedihewîne û 
peyre jî wan diezimîne ser sifreya qinyat û 
xweşbîniyê. Belê gava ku liv û dev (gotin û 
kirin) li hevdû dernakevin, qinyat û 
xweşbîniyên beravêtî li inyad û reşbîniyên 
jiyanê yên rastîn dadigerin. Wê çaxê bawerî 
û ewledariya mirov jî bi rû de diçin. 

Wateya peyva azadiyê ji hêla 
ferhengî ve teng û misoger; belê ji hêla 
têgînî ve guherbar û berfireh e. Lewre 
azadî, him li gorî fikr û ramana mirov, him li 
gorî hest û derûniya mirov û him jî li gorî 
şert û mercên jiyana mirov diguhere. Her 
çendî ku wateya azadiyê ya ferhengî bi du- 
sê hevokan hatibe sînordarkirin jî, rastiya 
wê ya têgihî, bi qasî ku di tu mêjiyan de 
nesitir e û nedebir e, kûr û bibergeh e. Ji 
ber ku azadiya mirov, ji hêla wî/wê ve 
nehatiye tayînkirin, çendî ku ew li gorî hest 
û hizra xwe, li gorî şert û mercên xwe rave 
bike jî dê kêm û nuqsan bimîne. Ango, 
azadî her gav ne qad û warekî arizî û xwesr 
e. Qadeke hevpar û giştî ye û tevê 
mirovahiyê eleqedar dike. Çawa ku mirov, 
wekî takekesekî/ê bi serê xwe nikaribe bêyî 
civaka xwe serbixwe û azad bijî, civaka 
wî/wê jî bêyî mirovahiyê nikare azad û 
serbixwe be. Ji bo wê, azadiya her mirovî/ê 
rasterê girêdayî azadiya civaka wî/wê û her 
wiha azadî û serxwebûna her civakê jî 
girêdayî azadiya tevê mirovahiyê ye. 

Li gorî hin pîvang û formulasyonên 
zanistî, mirov bi hêsanî dikare bibêje ku tu 
mirovên azad û serbixwe nîn in. Belê tenê 
hin kesên ku hest û hizrên wan, wan ber bi 



têkoşîn û hewldanên azadiyê ve dikin û 
wan arasteyî têkoşîna azadî û serxwebûna 
mirovahiyê dikin, hene. Ew jî, gelek caran 
di asta hêvî û daxwazê de diesire û derbasî 
kardariya jiyanê nabe. Heta ku dibe jî bi 
gelek astengî û arîşeyên civakî re rû bi rû 
dimîne. 

Bêşik, qest û armanca me, ne ew e 
ku em di vê nivîsara xwe de, reşbînî û 
bêhêvîtiyê belav bikin û bibêjin têkoşîna 
azadî û serxwebûnê tu car nagihîje 
armanca xwe. Na. Berevajî wê, ji ber ku 
em dixwazin girîngiya wê deprêş bikin û bi 
tevayî lê xwedî derbikevin, vê rastiyê 
dibêjin. Gelo îro kîjan mirovê/a cîhanê 
dikare xwe wekî kesekî/e azad û serbixwe 
bide peyitandin? Carekê ev yek ne pêkan 
e. Ji lewre ew kesên ku xwe wekî serwer û 
desthilatdar nîşan didin jî tê de hemû kom 
û komuşkên civakî pêşî xwe dispêrin hin 
kes û hêzên din û parsa azadiya xwe dikin. 

Kesên azad û serbixwe ew in ku 
pêşî di dil û mêjiyê xwe de azadî pêk anîbin 
û peyre li hemberî kes û hêzên desthilatdar 
serê xwe netewandibin, in. Takekes dibe, 
civak dibe, yên ku li hember hemû kelem û 
astengiyan radiwestin, li dijî zagon û 
qedexeyên fermî derdikevin û her gav li nik 
gel û civakên herî bindest û bintûte cih 
digirin û têkoşîna azadiyê dikin, in. 

îcar gelo çima tu kes nikare bi tena 
serê xwe azad bibe? Ji ber ku azadî nirx û^ 
hêjahiyeke hevpar a tevê mirovahiyê ye. Û 
ji ber ku mirov bi taybetî li azadiya xwe û bi 
giştî jî li azadiya tevê mirovahoyî xwedî 
dernakeve an jî wê parçe parçe dixwaze, 
nikare ne azadiya xwe ya arizî û ne jî 
azadiya mirovahiyê ya gelemperî bi dest 
bixe. Ji ber ku azadiya kesane rasterê 
girêdayî azadiya mirovahiyê ya gerdûnî ye. 
Her wiha azadiya mirovahiyê ya giştî û 
gerdûnî teqez dê bi destê kesên azadîxwaz 
û têkoşer bi dest bikeve. Azadî nirxekî wisa 
giranbuha ye û tevê mirovahiyê têkildar 
dike. Belê ew jî rasterê bi destxistina dad û 
mafê mirov ên rastîn û rewa ve girêdayî ye. 

Bi kurtayî, heta ku mirovahî azadiya 
xwe ya giştî bi dest nexe, tu civak; û heta 
ku civak jî azadiya xwe bidest nexe tu 
takekeks nikare wekî mirovekî/e azad û 
serbixwe bijî. Çimkî azadî çêlika 
dadmendiyê ye. Wekî ku Joseph Joubert jî 
dibêje: 

"Heke dadmendî hebe, dê azadî jî 

hebe" 


Kaniya Helbestan 


Letîf Epozdemir 


PEŞEWAZI 

bende û dîlê zeman im 
bijang wek tîr ebrû kewan 
kezya berde ku bi reqsin 
bisk û gulî bên himatê. 

Şûr bi dest dijwar bi hestî 
Bihara min neke zivistan 
Dilovanî bê mirin e 
Xwe dûr neke ji sebatê 

Her carek ku sing diheje 
Zelzele dikeve nav dil 
Bi dîdarek sermest dibim 
Derkeve nava civatê. 

Ji hezaran dert re heye 
Kûl û şehînek bo sebeb 
Kirasê agir li me ye 
Lewra dil nake tebatê. 

Agirê zerdeşt bi nav im 
Di şewite cerg û dil 
Şev û rojan xew betal e 
Na weste qet ji lebatê. 

Meke gazin ey dîlbera gerden bi xal 
Fesal tune nîne mecal 
Wê bihar bê vebin kulîlk 
Herkes kubar bi felatê. 

NEWE BÎRA MÎN 

Êdî bes e bêzar im 
Navêm newe bîra min 
Nekeve xewa min ê evdal 
Cot digerin li beheştê 
Hûr û periyên şepal. 

Eger nebim pûtperest 
Bi wan re dibim heval 
Ji hisreta jar ketim 
Bûm nîvmirî sala îsal 
Dermanê dûriyê çiye 
Niha nayê bîra min 
Mêrkujê evînê dîsa 
Rakirin fermana min. 

Evîna te ye li serê min mîna tac 

Ez ne xaçperest im û 

Nîne li ser singa xaç 

Bendeyê evînê me 

Sermest û kerr û gêj im 

Cîhan hewceyê min e 

Ez jî bi te ve mihtac 

Te bi ser dilê min ve 

Kulê reşand 

Dîsan jî li te borîm 

û min te bexişand. 

Lidarxstina Şevbêrka 
Fîlmên Kurdî Li Fînlandê 

Mecîd Heqî, Helsîkî - Fînland: Bi nîşandayîna sê Fîlmên 
dukomanterî, Şevbêrka Fîlmên Kurdî li Başûrê Rojhilatê Fînlandayê hate 
lidarxstin. Komeleya Aştî ya Fînlandê û Komeleya Aştî bo Kurdistanê roja 
pêncşem, 26.10.2006'an, Evariyeke Fîlmên Kurdî li herêma Başûrê 
Rojhilatê Fînlandê lidar xist ku ji aliyê hejmarek ji xelkê Fînlandayê û 
Kurdên akincî yên vê deverê pêşwazî jê hat kirin. Êvariya Fîlmên Kurdî ku 
li binkeya Yekîtiya Sendîkayên Fînlandayê di bajarê îmatrayê de birêve 
çû, di destpêkê de bi basekê li ser rewşa Kurdistanê û xebata siyasî ya 
neteweya Kurd ji aliyê Mecîd Heqî, berpirsiyarê kar û barên navneteweyî 
yê Komeleya Aştî bo Kurdistanê hate vekirin, li peyre fîlmên: Pirsa Kurd 
li Turkiya ber deriyê Ewropayê - deranîna Jiyar Gul, Kanada 2005, 
Mehdî Zana- Berxwedan jiyan e - deranîna Qudret Guneş, Fransa 
2004 û Fîlma Werzişa jinên Kurdistanê, deranîna Karolîna Podesta, 
Birîtaniya 2005 hatin nimayîşkirin. 

Êvariya Fîlmên Kurdî doma "Festîvala Kurdistanê ye ku ji aliyê 
Komeleya Aştî ya Fînlandê û Komeleya Aştî bo Kurdistanê li bihara sala 
2006'an ve dest pê bûye û qirar e li bajarên cur bi cur ên Fînlandayê de 
werin nimayîşkirin. 

Rojnameya Aso Dibe Rojane 


Rojnameya Aso ku 
weşaneke serbixwe ye û ji 
aliyê dezgeha "Xandan" ve tê 
weşandin, di malpera xwe de 
daxuyaniyek weşandiye û tê 
de dide zanîn, di demeke nêzîk 
de Rojnameya Aso dê bibe 
rojane. 

Aso di dema borî de sê 
caran di heftiyê de dihat 
weşandin. Weşandina 


AiSÖ 

Rojnameya Aso bi awayekî rojane 
jî dê gaveke mezin û dîrokî di 
rojnamegeriya Kurdî bihê 
hesibandin. 


Di Romannivîsiya Kurdî De 
Hilmeke Nû: SÊ TERÎŞ 



Romana Kurdî û nû ya 
SÊ TERÎŞ ji aliyê Serkan 
Birûsk ve hatiye nivîsandin. 
Eva romana wî ya yekem e. 
Çapa sala 2006'an ya bajarê 
Stokholm a Swêdê ye: 213 
rûpel e. 

Pirtûk li çapxaneya 
Apecê hatiye çapkirin. 

Em weke Desteya 
Weşana Agirî bona çapbûna 
yekem romana nivîskar 
Serkan Birûsk pîrozbahiyê ji 


wî dikin û herwiha em hêvî dikin ku ew li ser vê xebata 
xwe ya pîroz berdewam be û di pêşerojê de bi berhemên 
baştir wêjeya Kurdî zengîntir dike. 

'Diyarname' 

Romana Bilîcan Ya Perwîz Cîhanî 
Li Duhukê Hate Çapkirin 

Bi pênûsa nivîskarê 
Kurd, Perwîz Cîhanî, 
romana Bilîcanê li sala 
2002'an li weşanxaneya 
Doz li Stenbolê de hatiye 
weşandin. Ev romana 
mehekê berî niha careke 
din bi rastnivîsa Kurdî - 

Erebî ji aliyê Yekîtiya Nivîskarên Kurd tayê Duhokê li 
Kurdistana azad li çapxaneya Flawar da hatiye weşandin. 

Bilîcan ji 463 rûperên mezin pêk tê. 


uLuJj 



bo bersîvdana Xaçepirsa hejmaran (Sudoku)ye\ Xaçepirsa Hejmaran (Sudoku) 
ya nu, tene van se xalen jerin berçav bigirin: 5 1 *' 


1. Hejmarên 1-9'ê di xet(xêz) û stûna serjêr de 
tenê carekê dubare dibe. 

2. Hejmarên 1-9'ê di xel 
tenê carekê dubare dibe. 

3. Hejmarên 1-9'ê di na 1 

^c arekê dubare dibe. _ 

Bersiva Sudoku a Hejmara 48’an 



êz) û stûna çeprast de 
rgoşeke 3x3 de tenê 

Rojnameya panzdehrojî ya siyasî, çandî û giştî 

Partiya Demokrat ya Kurdistana îranê diweşîne 

Keça Seyîd Riza, Li Gora Bavê Xwe Digere 


K 


eça Seyîd Riza, Leyla Polat, ji 

bo ku ciyê gora bavê xwe bizanibe, 
li Elezîzê serî li wîlayetê da. Polat di 

serlêdana xwe de bi rayedarên dewleta 
Tirk re da zanîn ku li gor qanûna 
nîzamnameya goristanan, mafê wê heye 
ku ciyê gora bavê xwe bizane. 

Tê ragihandin ku, Polat bi alîkariya 
parêzerê xwe, Huseyn Aygun, serî li 
wîlayeta Elezîzê daye û daxwaza wê ew e 
ku cenazeyê bavê xwe bibe gundê xwe û 
jê re gorekê bide çêkirin. 

Li gor agahiyên ku Polat derbarê ciyê 
gora bavê xwe de bidest xistine, piştî 
darvekirinê, meytê Seyîd Riza, li Elezîzê li 
derdora gundê "Holfenk"ê, li devera bi 
navê "Kîreçocagi" hatiye binaxkirin. 

Her wiha li gor agahiyeke din, tê gotin ku 
li nêzîk îstasyona Elezîzê li herêma 
"Yolçatî"yê hatiye veşartin. 

Parêzer Aygun, da zanîn ku ciyê gora 
Seyîd Riza, di belgenameyên dozgerî û 
midûriyeta goristana Elezîzê de heye. 



Nemir Seîd Reza Dêrsim 

Aygun, ji wîlayetê daxwaz kir ku 
fermanekê bide dozgerî û midûrîyeta 
goristanê, da ku meytê Seyîd Riza teslîmî 
wan bê kirin. 

Weke tê zanîn serokê serhildana 
Dêrsimê, Seyîd Riza, di 18'ê Çiriya paşîn a 
1937'an de, li Elezîzê di bin şertên awarte 
de hatibû îdamkirin û ciyê gora wî hê jî 
nehatiye eşkerekirin. 

Çavkanî: Net Kurd 


6 Weşan Li Zanîngeha Urmiyê Hatin Daxistin 

Zanîngeha Urmiyê, 6 weşanên xwendekarî 
nemaze 3 weşanên Kurdî - Farsî ên vê zanîngehê 
qedexe kirin. Werznameya "Manîşêt", xwediyê wê 
Navenda Ronahî û biberpirsiyariya Husên 
Hesenzade û bi Sernivîskariya Dilêr Xwedayarî ye. 

Gavnameya "Henaran" bi xwedî û berpirsiyariya 
Qanih Mihemedî û Sernivîskariya Mihemed 
Resûlzade û Ebdulrehman Xizrî û werznameya 
"Tirîfe", xwediyê wê Navenda Ronahî û 
Berpirsiyariya Cehanbexş Pûrxizir û Sernivîskariya 
Yeqûb Rewa, bi sûç û buxtana anîne rojeva pirsên 
netewî, bejavkirina fikr û ramanên Çep, jarkirina 
Hikûmeta Îslamî û kiryar li dijî tenahiya neteweyî 
hatin qedexekirin. Her wiha 3 weşanên Azerî - 
Farsî bi navên "Oyanîş", "Yaşil" û "Kêşawerzanê 
Cewan" (Cotkarên Ciwan) bi buxtan û tawanên şibê 



yên din hatin qedexekirin. Hêjayî 
gotinê ye ku weşanên Kurdî - 
Farsî yên Zîlan û Roja Nû jî 
berê ji aliyê zanîngeha Urmiyê 
ve, hatibûn qedexekirin. 
Çavkanî: Nûçegîhanên 
"RMMK"ê 


Hejmara Yekemîn Ya Kovara “Bîrî Xwêndkar” Derket 

Yekemîn hejmara Kovara "Bîrî Xwêndkar"(Bîra 
Xwendekar) ya Yekîtiya Xwendekarên Demokrat ya 
Kurdistana îranê ku kovareke rewşenbîrî ye hate çap û 
belavkirin. 

Hejmara yekemîn a kovarê taybet bi demsala havîna îsal 
bû ku ji 135 rûpelan pêk tê. Mijarên ku di naveroka hejmara 
l'ê de cih girtine, civakî, hizr û raman, dîrok, çand û huner in. 

Dosyeya vê hejmarê li ser mijara Şoreşa Çandî di îranê de 
ye ku çend gotar û lêkolîn di vê derheqê de hatine weşandin. 

Babeta dawî ya kovarê jî li ser federalîzmê ye. 

ji aliyê Desteya Weşana Agirî ve, em pîrozbahî û 
destxweşiyê ji Desteya Weşana Kovara "Bîrî Xwêndkar" dikin. 

Hêviya me serkevtin û berdewambûna wan di xebatê de ye. 



Ji bo bidestxistina vê 
kovarê serdana malpera 
jêr bikin. 

www.yxdk-kurdistan.com 


reporters 

wittioirt borders 



Lîsteya Azadiya Çapemeniyê 
Ya Cîhanê Hat Weşandin 

__ _ — 

Rewşa 
Çapemeni 
yê Di 
Iran, 

Sûriye, 
îraq Û 
Turkiyê 

De Dijwar E 

Rêxistina Nûçegihanên Bêsînor ya 
Navneteweyî, lîsteya rewşa azadiya 
çapemeniyê di seranserî cîhanê de weşand. 
Bi giştî di vê lîsteyê de rewşa azadiya 
çapemeniyê li 168 welatên cîhanê li pey 
niraxndinê hatiye nîşandan. Welatên îran 
(162), Sûriyê(153), îraq(154) û 
Turkiye(lOO) di vê lîsteyê de di dawiya 
piraniya welatên cîhanê de ne. Kureya 
Bakûr di warê azadiya çapemeniyê di rêza 
herî dawî (168) de cî giritye û piştre 
welatên Turkmenistan (167) û Erître (166) 
di lîsteya han cih girtine. Berevajî van 
welatane, azadiya çapemeniyê li 
Fînlandayê herî xurt e, yanî yekem e. 
Welatên îsland, îrland û Holanda di rêza 2 
heya 4'an de ne. 

Dewletên Yekbûyî yên Amerîkayê di 
lîsteya azadiya çapemeniyê ya sala 2006'an 
a Rêxistina Nûçegihanên Bêsînor di rêza 
53'ê de cî girtiye. 



Serhejmariya Nifûsa îranê 
Dest Pê Bû 

Şeşemîn 
gera 

serhejmariya 
nifûs di îranê 
de roja şemî, 

06.08.1385(28.10.2006)'an, dest pê kir. 

Serhejamriya han li sala 1335'an ya Rojî 
(1956) şûn de, di navbera her 10 salan 
carekê li îranê de birêve diçe. 

Di kar û barên têkildar bi vê 
serhejmariyê de nêzîkê 19 hezar kes beşdar 
in û xebata wan dê midehê 20 rojan dom 
bike. Xerca serhejmariyê 40 milyon Dolar 
hatiye texmînkirin û encamên sereke yên wê 
di meha Kanûna Pêşîn a îsal de, dê bihên 
eşkerekirin. 

Hêjayî gotinê ye ku nifûsa îranê niha 70 
milyon kes û du hidî nifûs li dema serhildana 
gelên îranê di sala 1979'an de ye ku piştî 
hatine ser kar a Mehmûd Ehmedînejad, 
piştevanî li jordeçûna nifûs tê kirin û texmîn 
tê kirin ku bi zûyî nifûs dikare li îranê de 
heta 120 milyon kesan jorde here. 

Çavkanî: "bbcpersian.com" 




























